open-index/open-wikipedia-markdown huggingface dataset:
สำนักวิชาเทคโนโลยีสังคม มหาวิทยาลัยเทคโนโลยีสุรนารี

**สำนักวิชาเทคโนโลยีสังคม มหาวิทยาลัยเทคโนโลยีสุรนารี** เป็นสำนักวิชาที่จัดการเรียนการสอนด้านสังคมศาสตร์ โดยจัดการเรียนการสอนรายวิชาบริการกลาง คือ ศึกษาทั่วไปและภาษาอังกฤษ จัดการเรียนการสอนเพื่อผลิตบัณฑิตทั้งระดับปริญญาตรี ปริญญาโท และปริญญาเอก มุ่งเน้น “คุณธรรมนำความรู้” ทุกรายวิชาจะกำหนด  “คุณธรรมประจำรายวิชา” ไว้เพื่อให้นักศึกษายึดถือ และจัดกิจกรรมการเรียนนำคุณธรรมมาปฏิบัติ สำนักวิชาเทคโนโลยีสังคม มุ่งมั่นสร้างสรรค์งานวิจัย งานวิชาการ อันเป็นนวัตกรรม เพื่อนำกลับไปใช้ในการเรียนการสอน การบริการวิชาการและการทะนุบำรุงศิลปะและวัฒนธรรมอย่างครบวงจร

## ประวัติ
พระราชบัญญัติมหาวิทยาลัยเทคโนโลยีสุรนารี พ.ศ. 2533 ได้กำหนดให้สำนักวิชาเทคโนโลยีสังคมเป็นหนึ่งในหน่วยงานหลักที่มีหน้าที่ต้องปฏิบัติภารกิจให้ครบทั้ง 5 ประการ คือ การผลิตบัณฑิต การวิจัย การปรับแปลงถ่ายทอดและพัฒนาเทคโนโลยี การบริการวิชาการแก่สังคม และการทะนุบำรุงศิลปะและวัฒนธรรม ซึ่งสำนักวิชาเทคโนโลยีสังคม   ได้ปฏิบัติครบทั้ง 5 ภารกิจมาตั้งแต่ พ.ศ. 2536 ซึ่งเป็นปีที่มหาวิทยาลัยเทคโนโลยีสุรนารีเริ่มเปิดดำเนินการ

คำว่า “เทคโนโลยีสังคมหรือวิทยาศาสตร์สังคม” หมายถึง วิทยาการสมัยใหม่ที่ประยุกต์วิธีการทางวิทยาศาสตร์เข้ามาประสมประสานใช้ประโยชน์ ดังนั้น วิชาการด้านสังคมศาสตร์และมนุษยศาสตร์ที่ประยุกต์ใช้วิทยาศาสตร์ น่าจะเรียกว่าได้ เทคโนโลยีสังคม ซึ่งเป็นเทคโนโลยีที่พัฒนาพื้นฐานทางสังคมให้ดีขึ้น ซึ่งตรงกับแนวคิดในการตั้งสำนักวิชาเทคโนโลยีสังคมของมหาวิทยาลัยเทคโนโลยีสุรนารี

สำนักวิชาเทคโนโลยีสังคม เป็นชื่อที่มีความแตกต่างจากมหาวิทยาลัยอื่น โดยมหาวิทยาลัยแต่ละแห่งจะใช้ชื่อเรียกแตกต่างกันไป ได้แก่ คณะมนุษยศาสตร์ หรือ คณะสังคมศาสตร์ เป็นต้น ตามความหมายของพจนานุกรมราชบัณฑิตยสถาน คำว่า “เทคโนโลยี” หมายถึง “วิทยาการที่นำเอาความรู้ทางวิทยาศาสตร์มาใช้ให้เกิดประโยชน์ในทางปฏิบัติได้ ประยุกต์ได้” ดังนั้น “เทคโนโลยีสังคม” จึงเป็นศาสตร์ทางสังคมยุคใหม่ถือว่าเป็นวิทยาศาสตร์เพราะว่าใช้วิธีการทางวิทยาศาสตร์ แต่นำมาประยุกต์ใช้ในด้านสังคม ซึ่งหมายความว่า “วิทยาการที่นำเอาความรู้ทางสังคมศาสตร์หรือวิทยาศาสตร์สังคมมาใช้ให้เกิดประโยชน์ในทางปฏิบัติ” หรือเรียกว่า “สังคมศาสตร์ประยุกต์”

ปัจจุบันสำนักวิชาเทคโนโลยีสังคม เปิดสอนระดับปริญญาตรี ระดับปริญญาโท และระดับปริญญาเอก  หลักสูตรที่เปิดสอนได้แก่ หลักสูตรวิทยาการสารสนเทศบัณฑิต หลักสูตรการจัดการบัณฑิต  หลักสูตรการจัดการมหาบัณฑิต  หลักสูตรวิทยาการสารสนเทศมหาบัณฑิต หลักสูตรศิลปศาสตร  มหาบัณฑิต (ภาษาอังกฤษศึกษา) หลักสูตรศิลปศาสตรดุษฎีบัณฑิต (ภาษาอังกฤษศึกษา) และเปิดสอนหลักสูตรวิทยาการสารสนเทศดุษฎีบัณฑิต ในภาคการศึกษาที่ 1 ปีการศึกษา 2553

## หลักสูตร

## อ้างอิง

## แหล่งข้อมูลอื่น
* 

ทคโนโลยีสังคม
ลุยส์ เอสตาบา

**ลุยส์ อัลเบร์โต เอสตาบา** () เป็นนักมวยสากลชาวเวเนซุเอลา เกิดเมื่อ 13 สิงหาคม พ.ศ. 2481 ที่เมืองกวิเรีย รัฐซูเกร สถิติการชก 53 ครั้ง ชนะ 42 (น็อก 28) เสมอ 2 แพ้ 9

## ประวัติ
ลุยส์ เอสตาบา เป็นนักมวยสากลระดับอดีตแชมป์โลกของเวเนซุเอลาเกิดที่มากูโร มีชื่อเล่นว่า "ลูมุมบา" เริ่มชกมวยอาชีพเมื่อ พ.ศ. 2510 เมื่ออายุได้ 29 ปี เขาชกชนะรวดมาตลอดจนมาแพ้ครั้งแรกให้กับนาตาลิโอ ฮิเมเนซ เมื่อ พ.ศ. 2511 ใน พ.ศ. 2518 เอสตาบาได้ชิงแชมป์โลกที่ว่างในรุ่นไลต์ฟลายเวต สภามวยโลก ชนะน็อกราฟาเอล โลเบรา ยก 4 เมื่อ 13 กันยายนได้ครองแชมป์โลก จากนั้นชกป้องกันตำแหน่งได้ถึง 11 ครั้ง ชกชนะนักมวยได้หลายคน เช่น ฟรังโค อูเดลลา, ราฟาเอล เปโดรซา, เนตรน้อย ศ.วรสิงห์ และได้เป็นนักกีฬาแห่งปีของเวเนซุเอลาเมื่อ พ.ศ. 2520

ต่อมาใน พ.ศ. 2521 เอสตาบาเสียแชมป์โลกให้กับเฟรดิ กัสติโย นักมวยจากเม็กซิโก โดยเป็นฝ่ายแพ้น็อกในยกที่ 14 เมื่อ 19 กุมภาพันธ์ ต่อมา เมื่อกัสติโยเสียแชมป์ให้เนตรน้อย เอสตาบาซึ่งได้ครองแชมป์อเมริกากลางได้ขึ้นชิงแชมป์โลกกับเนตรน้อยอีกแต่เป็นฝ่ายแพ้น็อกไปเมื่อ 29 กรกฎาคม การชกครั้งนี้เป็นการชกครั้งสุดท้ายของเอสตาบา เพราะในเวเนซุเอลาห้ามผู้ที่อายุมากกว่า 40 ปี ชกมวย และเอสตาบาก็อายุครบ 40 ปีในอีกสองสัปดาห์ต่อมา

## เกียรติประวัติ
* แชมป์โลกรุ่นไลต์ฟลายเวต สภามวยโลก
** ชิง 13 กันยายน 2518 ชนะน็อกราฟาเอล โลเบรา ยก 4 ที่เวเนซุเอลา
** ป้องกันแชมป์ครั้งที่ 1, 17 ธันวาคม 2518 ชนะน็อกทาเกโนบุ ชิมาบูกูโระ ยก 10 ที่ญี่ปุ่น
** ป้องกันแชมป์ครั้งที่ 2, 14 กุมภาพันธ์ 2519 ชนะคะแนนเลโอ ปาลาซิโอส ที่เวเนซุเอลา
** ป้องกันแชมป์ครั้งที่ 3, 2 พฤษภาคม 2519 ชนะคะแนนฆวน อัลบาเรซ ที่เวเนซุเอลา
** ป้องกันแชมป์ครั้งที่ 4, 18 กรกฎาคม 2519 ชนะน็อกฟรังโค อูเดลลา ยก 3 ที่เวเนซุเอลา
** ป้องกันแชมป์ครั้งที่ 5, 26 กันยายน 2519 ชนะน็อกโรโดลโฟ โรดริเกซ ยก 11 ที่เวเนซุเอลา
** ป้องกันแชมป์ครั้งที่ 6, 21 พฤศจิกายน 2519 ชนะน็อกบาเลนติน มาร์ติเนซ ยก 11 ที่เวเนซุเอลา
** ป้องกันแชมป์ครั้งที่ 7, 15 พฤษภาคม 2520 ชนะคะแนนราฟาเอล เปโดรซา ที่เวเนซุเอลา
** ป้องกันแชมป์ครั้งที่ 8, 17 กรกฎาคม 2520 ชนะคะแนนริการ์โด เอสตูปินัน ที่เวเนซุเอลา
** ป้องกันแชมป์ครั้งที่ 9, 21 สิงหาคม 2520 ชนะน็อกฆวน อัลบาเรซ ยก 11 ที่เวเนซุเอลา
** ป้องกันแชมป์ครั้งที่ 10, 18 กันยายน 2520 ชนะน็อกออร์ลันโด เอร์นันเดซ ยก 15 ที่เวเนซุเอลา
** ป้องกันแชมป์ครั้งที่ 11, 30 ตุลาคม 2520 ชนะคะแนนเนตรน้อย ศ.วรสิงห์ ที่เวเนซุเอลา
** เสียแชมป์ 19 กุมภาพันธ์ 2521 แพ้น็อกเฟรดิ กัสติโย ยก 14 ที่เวเนซุเอลา
* แชมป์อเมริกากลางรุ่นไลต์ฟลายเวต
** ชิง 14 พฤษภาคม 2521 ชนะคะแนนริการ์โด เอสตูปินัน ที่เวเนซุเอลา
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นไลต์ฟลายเวต สภามวยโลก เมื่อ 29 กรกฎาคม 2521 แพ้น็อกเนตรน้อย ศ.วรสิงห์ ยก 5 ที่เวเนซุเอลา

## อ้างอิง
* สถิติการชก boxrec.com  
หมวดหมู่:นักมวยสากลชาวเวเนซุเอลา
หมวดหมู่:แชมป์โลก WBC
หมวดหมู่:บุคคลจากรัฐซูเกร
ราชอาณาจักรเกย์และเลสเบียนแห่งหมู่เกาะคอรัลซี

**ราชอาณาจักรเกย์และเลสเบียนแห่งหมู่เกาะคอรัลซี** () เป็นประเทศที่จำลองขึ้นเพื่อเป็นสัญลักษณ์ในการเคลื่อนไหวทางการเมืองของกลุ่มเรียกร้องสิทธิชาวเกย์ในประเทศออสเตรเลีย โดยก่อตั้งใน ค.ศ. 2004 เพื่อตอบสนองต่อการที่รัฐบาลออสเตรเลียไม่ยอมรับการแต่งงานเพศเดียวกัน ตั้งอยู่ในหมู่เกาะคอรัลซีที่อยู่ทางฝั่งตะวันออกของเกรตแบร์ริเออร์รีฟ ราชอาณาจักรนี้ยุบตัวลงในวันที่ 17 พฤศจิกายน ค.ศ. 2017 หลังการโหวต 'ใช่' ในแบบสำรวจกฎหมายการแต่งงานของออสเตรเลีย (Australian Marriage Law Postal Survey) ในหัวข้อการทำให้การแต่งงานของเกย์ถูกกฎหมาย

## ประวัติ

หลังจากที่รัฐสภากลางแห่งออสเตรเลียได้ออกกฎหมายห้ามการสมรสระหว่างเพศเดียวกันใน พ.ศ. 2547  กลุ่มเรียกร้องสิทธิชาวเกย์แห่งออสเตรเลียได้ล่องเรือไปถึงเกาะที่ใหญ่ที่สุดในหมู่เกาะคอรัลซีและปักธงแห่งชาวเกย์กลางเกาะแล้ว ได้ประกาศแยกหมู่เกาะคอรัลซีจากประเทศออสเตรเลียและสถาปนาเป็น **"ราชอาณาจักรเกย์และเลสเบียนแห่งหมู่เกาะคอรัลซี"** เมื่อวันที่ 14 มิถุนายน 2547 โดยนาย**เดล พาร์เคอร์ แอนเดอร์ซัน** (Dale Parker Anderson; เกิด พ.ศ. 2508) สมาชิกคนหนึ่งของกลุ่มฯ ได้สถาปนาตนเองเป็น**จักรพรรดิเดลที่ 1** ()

ในปีถัดมา กลุ่มเรียกร้องสิทธิชาวเกย์แห่งออสเตรเลียจำใจเข้าไปมีส่วนเกี่ยวข้องในข้อพิพาทภายในประเทศหลายประการ และในการแยกตัวจากออสเตรเลียของหลายกลุ่ม เช่น การสถาปนา**เครือจักรภพเกย์และเลสเบียน** () อันมีนายแจ็กซ์ บรูกซ์ (Jaix Broox) เป็นผู้นำคนแรก, การสถาปนา**ชนเผ่าเกย์** () มีนายบิล ฟรีแมน (Bill Freeman) และนายอองรีก เปแรซ (Enrique Pérez) เป็นผู้นำร่วมกันคนแรก, ตลอดจนการสถาปนา**มูลนิธิเพื่อปิตุภูมิของชาวเกย์** () มีนายวิกเตอร์ ซิมเมอร์แมน (Victor Zimmerman) เป็นประธานมูลนิธิคนแรก

อย่างไรก็ดี การสถาปนาราชอาณาจักรเกย์และเลสเบียนแห่งหมู่เกาะคอรัลซีไม่ได้รับการยอมรับจากรัฐชาติใด ๆ และไม่ได้มีการตั้งถิ่นฐานบ้านเรือนจริง ๆ บนเกาะ หมู่เกาะคอรัลซียังคงร้างผู้คนอยู่ตามเดิม และถึงแม้ว่าในวันที่ 1 มกราคม 2549 ราชอาณาจักรฯ ได้เริ่มจัดตั้งและให้บริการไปรษณีย์ระหว่างรัฐควีนส์แลนด์กับหมู่เกาะคอรัลซี เรียกชื่อ **"ราชไปรษณีย์เกย์"** () แต่ก็มิได้มีการรับรองหรือยืนยันเอกราชของราชอาณาจักรฯ นี้จริง ๆ

กระนั้น ผู้บริหารราชอาณาจักรฯ นับแต่เดือนมิถุนายน 2549 เป็นต้นมา ได้จำหน่ายตราไปรษณียากร และตั้งเป้าไว้ว่าจะผลิตตราไปรษณียากรชุดอนุรักษนิยมออกมาเรื่อย ๆ เพื่อ "ส่งเสริมเกียรติภูมิอันสูงส่งและเป็นเอกลักษณ์ของบรรดานักสะสมตราไปรษณียากร" นอกจากนี้ เว็บไซต์ของราชอาณาจักรฯ ยังได้ประกาศว่าราชอาณาจักรมีสิทธิที่จะดำเนินด้วยตนเองซึ่งเศรษฐกิจทั้งปวงของราชอาณาจักร ทั้งทางการท่องเที่ยว การประมง และการจำหน่ายตราไปรษณียากรอีกด้วย 

## อ้างอิง

## อ่านเพิ่ม
* Dapin, Mark, "If at first you don't secede...", *The Sydney Morning Herald – Good Weekend*, 12 February 2005, pp 47–50
* Lattas, Judy, "Queer Sovereignty: the Gay & Lesbian Kingdom of the Coral Sea Islands", Cosmopolitan Civil Societies journal, UTS September 2009
* 
* Nancy Podcast, "Make Australia Gay Again," *WNYC Studios - "Nancy" Podcast*, 20 April 2020

## แหล่งข้อมูลอื่น
* "เว็บไซต์อย่างเป็นทางการของราชอาณาจักรฯ"
*หน้าเฟซบุ๊ก

หมวดหมู่:ประเทศออสเตรเลีย
หมวดหมู่:ประเทศจำลอง
หมวดหมู่:กลุ่มบุคคลที่มีความหลากหลายทางเพศ
หมวดหมู่:รัฐและดินแดนที่ก่อตั้งในคริสต์ทศวรรษ 2000
หมวดหมู่:ก่อตั้งในปี พ.ศ. 2547
รายชื่อผู้จัดการทีมสโมสรฟุตบอลนิวคาสเซิลยูไนเต็ด

**ผู้จัดการทีมของ[[สโมสรฟุตบอลนิวคาสเซิลยูไนเต็ด]]** เป็นตำแหน่งบุคคลที่มีหน้าที่ในส่วนงานด้าน การจัดการ เช่น การวางแผนการเล่น การซื้อตัวผู้เล่น ของทีมนิวคาสเซิล ตั้งแต่เริ่มก่อตั้งสโมสรใน ค.ศ. 1892 จนถึงปัจจุบัน นิวคาสเซิลยูไนเต็ด มีผู้จัดการทีมทั้งสิ้น 29 คน โดยแบ่งออกเป็นผู้จัดการทีมเต็มเวลา 24 คน และรักษาการผู้จัดการทีมอีก 5 คน

ผู้จัดการทีมของนิวคาสเซิลยูไนเต็ด ที่คุมทีมนานที่สุดคือ สแตน เซย์มัวร์ ซึ่งเริ่มคุมทีมตั้งแต่ ค.ศ. 1939 และออกจากตำแหน่งใน ค.ศ. 1958 รวมระยะเวลาคุมทีมทั้งสิ้นคือ 14 ปี

## รายนามผู้จัดการทีม

## สถิติ
### สัญชาติ

*  อังกฤษ **(26)**
*  สกอตแลนด์ **(5)**
*  ไอร์แลนด์ **(2)**
*  ไอร์แลนด์เหนือ **(1)**
*  เนเธอร์แลนด์ **(1)**
*  อาร์เจนตินา **(1)**
*  สเปน **(1)**

### จำนวนนัดที่คุมทีม

*  **[[โจ ฮาร์วี]]** : 591 นัด
*  **[[สแตน เซย์มัว]]** : 338 นัด
*  **[[เควิน คีแกน]]** : 272 นัด
*  **[[เซอร์ บ็อบบี ร็อบสัน]]** : 255 นัด
*  **[[แอนดี คันนิงแฮม]]** : 251 นัด

## อ้างอิง

## แหล่งข้อมูลอื่น
*ผู้จัดการทีม  จากเว็บไซต์อย่างเป็นทางการของสโมสร
อัลฟ่าอซีล

**NZ-333 อัลฟ่าอซีล** (  ;) เป็นโมบิลอาเมอร์ซึ่งมีบทบาทสำคัญในภาพยนตร์การ์ตูนญี่ปุ่น อนิเมะเรื่อง *[[โมบิลสูทกันดั้ม : ชาร์ เคาน์เตอร์ แอทแทค]]* อันเป็นตอนหนึ่งในภาพยนตร์ชุดกันดั้ม ออกแบบโดยยูทากะ อิซุบุจิ คำว่า*อัลฟ่า*ในชื่อของอัลฟ่าอซีลเป็นอักษรกรีก (α)

อัลฟ่าอซีลเป็นโมบิลอาเมอร์ขนาดใหญ่ของนีโอซีอ้อนซึ่งออกแบบให้นิวไทป์ใช้งานโดยเฉพาะ มีความเร็วและพลังทำลายในระดับสูง ใต้เกราะกระโปรงจะติดถังเขื้อเพลิงขนาดใหญ่สองถังไว้เหมือนขาสองข้างซึ่งจะปลดทิ้งไปเมื่อใช้เชื้อเพลิงหมดแล้ว อาวุธหลักของอัลฟ่าอซีลประกอบด้วยฟันเนลซึ่งเป็นอาวุธควบคุมด้วยพลังจิตผ่านระบบไซคอมมิว (Psycommu = **Psy**chic **commu**nicator) เมื่อใช้งาน ฟันเนลจะแยกออกไปจากอัลฟ่าอซีลและยิงโจมตีเป้าหมายจากตำแหน่งต่างๆกันด้วยบีมกันที่ติดไว้ ซึ่งฟันเนลของอัลฟ่าอซีลจะใหญ่กว่าปกติเพราะติดตั้งเครื่องกำเนิดพลังงานไว้ในตัว ที่ปากของอัลฟ่าอซีลติดปืนมหาอนุภาคซึ่งสามารถเจาะทะลุบีมบาเรียร์ของนิวกันดั้มได้ ใต้เกราะไหล่ทั้งสองข้างมีแขนเมก้าอาร์มซึ่งเป็นบีมกันห้าลำกล้องที่สามารถควบคุมด้วยระบบไซคอมมิวผ่านสายเคเบิลให้ยืดออกไปยิงโจมตีศัตรูได้เหมือนแขนของซีอองก์ในโมบิลสูทกันดั้ม ในวิดีโอเกมทั้งเอสดีกันดั้มจีเจเนเรชันซีรีส์และซูเปอร์โรบ็อตไทเซ็นซีรีส์ อัลฟ่าอซีลมักมี Iฟิลด์บาเรียร์ซึ่งใช้สะท้อนลำแสงจากอาวุธบีมที่ศัตรูยิงใส่ แต่อัลฟ่าอซีลไม่ได้แสดงความสามารถนี้ในภาพยนตร์ ในภาพยนตร์คอมพิวเตอร์กราฟิกส์ *Gundam Evolve* นั้น อัลฟ่าอซีลสามารถแยกส่วนหัวออกไปเป็นยานหนีภัยได้อีกด้วย 

คำว่า*อัลฟ่า*ในชื่อของนิวกันดั้มเป็นอักษรกรีก (α)

อัลฟ่าอซีลเป็นโมบิลอาเมอร์ที่ชาร์ อัสนาเบิลมอบให้เควส ปาราย่าใช้ในปฏิบัติการทิ้งดาวเคราะน้อย แอ็กซิสลงไปบนโลก ซึ่งเควสได้ใช้อัลฟ่าอซีลทำลายกองกำลังของหน่วยลอนโดเบลไปมากมายก่อนจะได้รับความเสียหายอย่างหนักในการต่อสู้กับนิวกันดั้มของอามุโร่ เรย์และถูกทำลายโดยรีกัซซี่ของเชน อากิ แต่ในนิยาย *Beltochika's Children* ซึ่งโยชิยูกิ โทมิโนะดัดแปลงมาจากบทภาพยนตร์ที่ไม่ได้ใช้นั้น เควสถูกเจกันของฮาซาเวย์ โนอาสังหาร

## รูปแบบอื่นๆ
### NZ-222 ไซโคโดก้า
โมบิลสูทซึ่งเป็นรุ่นต้นแบบของอัลฟ่าอซีลและพัฒนาในช่วงเวลาเดียวกับ MSN-03 แยกด์โดก้า มีลักษณะคล้ายกับอัลฟ่าอซีลแต่มีขนาดเล็กกว่า ใช้อาวุธที่ด้อยอานุภาพกว่าแต่ก็มีแขนซึ่งสามารถใช้บีมเซเบอร์ในการต่อสู้ระยะประชิดตัวได้

ไซโคโดก้าเป็นส่วนหนึ่งของดีไซน์ต้นฉบับ *ชาร์ เคาน์เตอร์ แอทแทค โมบิลสูทวาริเอชั่น* และปรากฏตัวในนิยาย *Beltochika's Children* โดยใช้ชื่อว่า MSN-03-2 **ไซโคกิร่าโดก้า**

### NZ-444 เบต้าอซีล
เป็นโมบิลอาเมอร์ซึ่งพัฒนามาจากอัลฟ่าอซีลให้มีลักษณะคล้ายกับ MSN-04II ไนติงเกล

ไซโคโดก้าเป็นส่วนหนึ่งของดีไซน์ต้นฉบับ *ชาร์ เคาน์เตอร์ แอทแทค โมบิลสูทวาริเอชั่น*

## อ้างอิง
* SD Gundam G Generation F.I.F Perfect Profile
* Gundam Official 

## ดูเพิ่ม
* รายชื่อหุ่นยนต์ใน Universal Century

หมวดหมู่:หุ่นยนต์ใน Universal Century
เบ้งฮิว

**เบ้งฮิว** มีชื่อในภาษาจีนกลางว่า **เมิ่ง โยว** () เป็นตัวละครในนวนิยายอิงประวัติศาสตร์จีนเรื่อง*[[สามก๊ก]]*ในศตวรรษที่ 14 เป็นน้องชายของเบ้งเฮ็กผู้เป็นกษัตริย์ของชนเผ่าลำมัน

เบ้งฮิวเป็นตัวละครสมมติในนวนิยาย*สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

## ในนิยาย''สามก๊ก''
เบ้งฮิวปรากฏเป็นตัวละครในนวนิยาย*สามก๊ก*ระหว่างตอนที่ 88 ถึงตอนที่ 90 เบ้งฮิวเป็นน้องชายของเบ้งเฮ็กผู้เป็นมันอ๋อง (蠻王 *หมานหวาง*) หรือกษัตริย์ของชนเผ่าลำมัน (南蠻 *หนานหมาน*) เบ้งฮิวเริ่มมีบทบาทหลังเบ้งเฮ็กถูกจูกัดเหลียงจับและปล่อยตัวเป็นครั้งที่สอง เบ้งเฮ็กใช้แผนลวงจับตัวจูกัดเหลียง โดยให้เบ้งฮิวพร้อมด้วยลชาวลำมันร้อยกว่าคนนำทรัพย์สินของมีค่าไปมอบให้จูกัดเหลียงทำทีเป็นยอมสวามิภักดิ์ และให้เบ้งฮิวอยู่ภายในค่ายจ๊กก๊กคอยประสานกับเบ้งเฮ็กที่จะโจมตีจากภายนอก แต่จูกัดเหลียงรู้เท่าทันแผนการจึงซ้อนแผนด้วยการวางยาเบื่อในอาหารที่ให้เบ้งฮิวและคนของเบ้งฮิวกินจนไม่ได้สติ เบ้งเฮ็กจึงต้องกลถูกจูกัดเหลียงจับตัวเป็นครั้งที่ 3 พร้อมกับเบ้งฮิว แต่จูกัดเหลียงก็ให้ปล่อยตัวเบ้งเฮ็กและเบ้งฮิวไป

ภายหลังจากเบ้งเฮ็กและเบ้งฮิวถูกจูกัดเหลียงจับตัวเป็นครั้งที่ 7 ทั้งสองพี่น้องก็ยอมสวามิภักดิ์ต่อจ๊กก๊ก

## ดูเพิ่ม
* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

## หมายเหตุ

## อ้างอิง

### บรรณานุกรม
* ล่อกวนตง (ศตวรรษที่ 14). *[[สามก๊ก]]* (*ซันกั๋วเหยี่ยนอี้*).

หมวดหมู่:ตัวละครสมมติในยุคสามก๊ก
วิทอินเท็มเทชัน

thumb|Within Temptation
**วิทอินเท็มเทชัน** () เป็นวงดนตรีแนวซิมโฟนิกเมทัล  จากประเทศเนเธอร์แลนด์ ก่อตั้งขึ้นในปี ค.ศ. 1996 โดยนักร้องนำชื่อ Sharon den Adel และมือกีตาร์ของวง Robert Westerholt 

## สมาชิกปัจจุบัน
*Sharon den Adel - นักร้องนำ (ค.ศ. 1996 - ปัจจุบัน)
*Robert Westerholt - มือกีตาร์, นักร้องนำ (ค.ศ. 1996 - ปัจจุบัน) 
*Ruud Adrianus Jolie - มือกีตาร์ (ค.ศ. 2001 - ปัจจุบัน) 
*Jeroen van Veen - มือเบส (ค.ศ. 1996 - ปัจจุบัน)
*Martijn Spierenburg - มือคีย์บอร์ด  (ค.ศ. 2001 - ปัจจุบัน)
*Stephen van Haestregt - มือกลอง (ค.ศ. 2002 - ปัจจุบัน)

## อดีตสมาชิก
*Ivar de Graaf – มือกลอง (ค.ศ. 1996 - 1998, ค.ศ. 1999 - 2001) 
*Martijn Westerholt – มือคีย์บอร์ด (ค.ศ. 1996 - 2001) 
*Michiel Papenhove – มือกีตาร์ (ค.ศ. 1996 - 2001)
*Jelle Bakker – มือกีตาร์ (ค.ศ. 2001) 
*Ciro Palma – มือกลอง (ค.ศ. 1998 - 1999)
*Dennis Leeflang – มือกลอง (ค.ศ. 1996) 
*Richard Willemse – มือกลอง (ค.ศ. 1996) 

## ผลงาน
*อัลบั้ม Enter (ค.ศ. 1997)
*อัลบั้ม The Dance (ค.ศ. 1998 - 1999)
*อัลบั้ม Mother Earth (ค.ศ. 2000 - 2003)
*อัลบั้ม Silent Of Force (ค.ศ. 2004 -2006)
*อัลบั้ม The Heart Of Everything (ค.ศ. 2007 - 2008)
*อัลบั้ม The Unforgiving (ค.ศ. 2011 - 2012)
*อัลบั้ม Hydra (ค.ศ. 2014)

## ดีวีดี
*Mother Earth Tour (ค.ศ. 2002) 
*The Silent Force Tour (ค.ศ. 2005) 
*Black Symphony (ค.ศ. 2008) 

## ซิงเกิล
*อัลบั้ม The Dance - Restless 
*อัลบั้ม Mother Earth - Our Farewell , Ice Queen , Mother Earth , Never Ending Story , Running Up That Hill 
*อัลบั้ม Silent Of Force - Stand My Ground , Memories , Angels , Jillian ,(I'd Give My Heart)
*อัลบั้ม The Heart Of Everything - What Have You Done , Frozen , The Howling , All I Need , Forgiven , Hand of Sorrow
*อัลบั้ม The Unforgiving - Faster , Sinéad

หมวดหมู่:กลุ่มดนตรีสัญชาติเนเธอร์แลนด์
หมวดหมู่:กลุ่มดนตรีที่ก่อตั้งในปี พ.ศ. 2539
จำได้ไหมลมหายใจแรก

เป็นภาพยนตร์สารคดีเป็นเรื่องของมารดาผู้ให้กำเนิดบุตรจากทั่วโลก เช่น เม็กซิโก สหรัฐอเมริกา บราซิล  อินเดีย เวียดนาม แทนซาเนีย ญี่ปุ่น ฝรั่งเศส ไซบีเรีย ออกฉายเมื่อวันที่ 31 ตุลาคม ค.ศ. 2007 ในประเทศฝรั่งเศส 

## แหล่งข้อมูลอื่น
* เว็บไซต์ทางการ
* ข้อมูลภาพยนตร์สารคดีเรื่องจำได้ไหมลมหายใจแรก

หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์ฝรั่งเศส
หมวดหมู่:ภาพยนตร์สารคดี
ไมเคิล กริฟฟิน

**ไมเคิล ดักลาส กริฟฟิน** () เกิดเมื่อวันที่ 1 พฤศจิกายน ค.ศ. 1949 เป็นนักฟิสิกส์และวิศวกรการบินชาวอเมริกัน เข้ารับตำแหน่งผู้บริหารขององค์การนาซาตั้งแต่วันที่ 13 เมษายน ค.ศ. 2005 โดยที่ก่อนหน้านั้นเขาเป็นหัวหน้าภาควิชาอวกาศศึกษาที่ห้องทดลองฟิสิกส์ประยุกต์ มหาวิทยาลัยจอนส์ฮอปกินส์ ดร.กริฟฟินมีบทบาทต่องานขององค์การสำรวจอวกาศสหรัฐอเมริกาอย่างสูง และเป็นผู้หนึ่งที่มีบทบาทต่อกล้องโทรทรรศน์อวกาศฮับเบิลอย่างมาก  ดร.กริฟฟินเป็นหนึ่งใน 100 อันดับแรกบุคคลผู้มีอิทธิพลสูงที่สุดในโลกของนิตยสารไทมส์เมื่อปี ค.ศ. 2007

## อ้างอิง

## แหล่งข้อมูลอื่น
* ชีวประวัติ ดร.กริฟฟิน ที่เว็บไซต์องค์การนาซา 

หมวดหมู่:นักฟิสิกส์ชาวอเมริกัน
หมวดหมู่:วิศวกรชาวอเมริกัน
หมวดหมู่:บุคลากรในองค์การนาซา
หมวดหมู่:บุคคลจากรัฐแมริแลนด์
เพียว / ยัวร์มายซันชายน์

**เพียว / ยัวร์ มาย ซันชายน์** () เป็นซิงเกิลที่ 27 ของเอ็กซ์ไซล์ ออกจำหน่ายวันที่ 27 กุมภาพันธ์ พ.ศ. 2551 ในรูปแบบแม็กซี่ซิงเกิล  เปิดตัวในอันดับ 2 ออริกอนชาร์ต

เพลง "Pure" เพลงเป็นประกอบโฆษณาของ au LISMO และโฆษณาโทรศัพ์มือถือโซนี่ อิริคสันของ au  เพลง "Your're my sunshine" ประกอบภาพยนตร์เรื่อง "ทีมบาติสต้า โนะ เอโกะ"  และเพลง "変わらないモノ" ประกอบรายการ MUSIC FIGHTER ประจำเดือนธันวาคม ค.ศ. 2007  และเพลงประกอบโฆษณารถยนต์ รุ่น TANTO　CUSTOM ของไดฮัตสุ

เพลง "変わらないモノ" เป็นเพลงรีคัทซิงเกิลจากอัลบั้ม EXILE LOVE

## รายชื่อเพลง
# Pure
# You're my sunshine
# 変わらないモノ
# Pure (Instrumental)
# You're my sunshine (Instrumental)
# 変わらないモノ (Instrumental)
## มิวสิกวีดีโอ
# Pure (Video Clip)
## การแสดงสด
*31 มีนาคม  พ.ศ. 2551 - HEY! HEY! HEY! - Pure
*4 เมษายน  พ.ศ. 2551 - MUSIC STAION - Pure
## ชาร์ต
;ชาร์ตออริกอน (ในญี่ปุ่น)

หมวดหมู่:เพลงญี่ปุ่น
หมวดหมู่:เพลงของเอ็กซ์ไซล์
แฮร์มัน โอแบร์ท

**แฮร์มัน ยูลีอุส โอแบร์ท** (; 25 มิถุนายน ค.ศ. 1894 – 28 ธันวาคม ค.ศ. 1989) เป็นนักฟิสิกส์ชาวเยอรมันเชื้อสายออสเตรีย-ฮังการี เขาเป็นหนึ่งในสามของบิดาแห่งวิทยาการจรวดและการสำรวจอวกาศร่วมกับคอนสแตนติน ซีออลคอฟสกี (รัสเซีย) และโรเบิร์ต ก็อดเดิร์ด (อเมริกัน) ทั้งสามคนนี้ไม่เคยทำงานร่วมกัน แต่โดยการทำงานอิสระต่างก็สามารถสร้างผลงานของตนสำเร็จขึ้นได้

## อนุสรณ์
* พิพิธภัณฑ์การท่องเที่ยวอวกาศแฮร์มัน โอแบร์ท ตั้งอยู่ที่เมืองฟ็อยชท์ (Feucht) และสมาคมแฮร์มัน โอแบร์ท เป็นศูนย์รวมนักวิทยาศาสตร์ นักวิจัย และนักบินอวกาศจากทั้งโลกตะวันออกและตะวันตกมารวมกันเพื่อสานต่องานของเขาด้านวิทยาการจรวดและการสำรวจอวกาศ
* แอ่งโอแบร์ท บนดวงจันทร์
* ปรากฏการณ์โอแบร์ท (Oberth effect) 

## แหล่งข้อมูลอื่น
* พิพิธภัณฑ์อวกาศแฮร์มัน โอแบร์ท

หมวดหมู่:นักฟิสิกส์ชาวเยอรมัน
หมวดหมู่:การสำรวจอวกาศ
หมวดหมู่:บุคคลจากซีบีอู
เตียวโป้ (จาง เป่า)

**เตียวโป้** (เสียชีวิต ธันวาคม ค.ศ. 184 หรือมกราคม ค.ศ. 185) มีชื่อในภาษาจีนกลางว่า **จาง เป่า** () เป็นน้องชายคนรองของเตียวก๊ก (張角 *จาง เจฺว๋*) เป็นหนึ่งในแกนนำของกบฏโพกผ้าเหลืองในช่วงปลายราชวงศ์ฮั่นตะวันออก  

## ประวัติ
เตียวโป้เป็นชาวเมืองกิลกกุ๋น (鉅鹿郡 *จฺวี้ลู่จฺวิ้น*) ซึ่งอยู่ทางตอนใต้ของมณฑลเหอเป่ย์ (河北) ในปัจจุบัน เตียวโป้เป็นน้องชายของเตียวก๊ก (張角 *จาง เจฺว๋*) และเป็นพี่ชายของเตียวเหลียง (張梁 *จาง เหลียง*)

ประมาณเดือนมีนาคม ค.ศ. 184 เตียวโป้ร่วมกับเตียวก๊กผู้พี่ชายในการก่อกบฏ เตียวโป้ได้รับการยกย่องจากลูกศิษย์ในลัทธิไท่ผิงเต้า (太平道) ขนานนามให้เป็น "แตก๋งจงกุ๋น" (地公將軍 *ตี้กงเจียงจฺวิน*)  หรือ "ขุนพลเจ้าแผ่นดิน"

ในช่วงระหว่างวันที่ 21 ธันวาคม ค.ศ. 184 และ 18 มกราคม ค.ศ. 185 ฮองฮูสง (皇甫嵩 *หฺวางฝู่ซง*) ขุนพลราชองครักษ์ฝ่ายซ้าย (左中郎將 *จั่วจงหลางเจี้ยง*) ร่วมทัพกับกัว เตี่ยน (郭典) เจ้าเมืองกิลกกุ๋นเข้าโจมตีกองกำลังกบฏโพกผ้าเหลืองที่นำโดยเตียวโป้ ฮองฮูสงและกัว เตี่ยนเอาชนะกองกำลังของเตียวโป้ได้ที่อำเภอโฉเหียงล่าง (下曲陽縣 *เซี่ยชฺวีหยางเซี่ยน*; ทางตะวันตกของอำเภอจิ้นโจว นครฉือเจียจวง มณฑลเหอเป่ย์ในปัจจุบัน) เตียวโป้ถูกสังหารในที่รบ กบฏโพกผ้าเหลืองมากกว่า 10,000 คนภายใต้การบังคับบัญชาของเตียวโป้ยอมจำนนต่อกองทัพหลวงของราชวงศ์ฮั่นตะวันออก 

## ในนวนิยาย ''สามก๊ก''
ในนวนิยายอิงประวัติศาสตร์ในคริสต์ศตวรรษที่ 14 เรื่อง*[[สามก๊ก]]* (三國演義 *ซานกั๋วเหยี่ยนอี้*) เตียวโป้มีบทบาทในตอนที่ 2 ของนวนิยาย โดยได้นำกำลังเข้ารบกับเล่าปี่ (劉備 *หลิว เป้ย*) ที่อยู่ใต้การบังคับบัญชาของจูฮี (朱儁 *จู จฺวิ้น*) เตียวโป้ได้เสกหุ่นฟางให้เป็นทหารเข้าโจมตีกองกำลังของเล่าปี่จนต้องหนีแตกไป ในการรบครั้งถัดมา เล่าปี่และจูฮีใช้อุบายสาดเลือดสัตว์ใส่หุ่นฟางเพื่อสลายมนต์ของเตียวโป้ เตียวโป้จึงหนีเข้าเมืองเยียงเซีย (陽城 *หยางเฉิง*) ไม่ยอมออกมารบอีก จูฮีนำกำลังล้อมเมืองเยียงเซียไว้ ลำแจ้ง (嚴政 *เหยียน เจิ่ง*) ผู้ใต้บังคับบัญชาคนหนึ่งของเตียวโป้เห็นว่าอยู่ในภาวะคับขันจึงตัดสินใจสังหารเตียวโป้และออกมาสวามิภักดิ์ต่อจูฮี

ในนวนิยาย *สามก๊ก* ( *ซังโงกูชิ*) ฉบับเอจิ โยชิกาวะในประเทศญี่ปุ่น ในเหตุการณ์ที่เตียวโป้รบกับเล่าปี่มีรายละเอียดที่แตกต่างออกไปจากนิยายฉบับภาษาจีน โดยระบุว่าเตียวโป้ถูกเล่าปี่ซุ่มโจมตีทำให้กองกำลังของเตียวโป้เกิดระส่ำระสายถึงขั้นที่ทหารฆ่าฟันกันเอง ท้ายที่สุดเตียวโป้ก็เสียชีวิตในที่รบเพราะถูกเล่าปี่ยิงเกาทัณฑ์สังหาร

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ซือหม่า กวาง (1084). *[[จือจื้อทงเจี้ยน]]*.
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:บุคคลที่เกิดในคริสต์ศตวรรษที่ 2

หมวดหมู่:นายพลจากมณฑลเหอเป่ย์
หมวดหมู่:ขุนพลในยุคราชวงศ์ฮั่น
หมวดหมู่:กบฏโพกผ้าเหลือง
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
หมวดหมู่:บุคคลที่นับถือลัทธิเต๋าในคริสต์ศตวรรษที่ 2
สเปกตรัมมองเห็นได้

[thumb|250px|การกระจายของแสงเมื่อเดินทางผ่าน[ปริซึม]]

**สเปกตรัมมองเห็นได้** () เป็นช่วงหนึ่งของคลื่นแม่เหล็กไฟฟ้าที่สามารถมองเห็นได้ด้วยดวงตาของมนุษย์ การแผ่รังสีคลื่นแม่เหล็กไฟฟ้าในช่วงความยาวคลื่นนี้บางครั้งก็เรียกว่า "แสงที่ตามองเห็น" หรือ "แสง" ความยาวคลื่นช่วงนี้อยู่ระหว่าง 380-750 นาโนเมตร สเปคตรัมของแสงไม่ได้มีสีทุกสีที่ตาและสมองของมนุษย์สามารถรับรู้ บางสีที่หายไปเช่นชมพู หรือม่วงอมแดง แต่สามารถเกิดขึ้นได้จากการผสมช่วงคลื่นที่มีความยาวคลื่นหลายแบบ

## อ้างอิง

หมวดหมู่:สเปกตรัมแสง
หมวดหมู่:สเปกตรัมแม่เหล็กไฟฟ้า
หมวดหมู่:การมองเห็น
หมวดหมู่:รงคศาสตร์
การไม่มีศาสนา

thumb|right|350px|การแบ่งประเทศตามร้อยละของการเห็นว่าศาสนาไม่สำคัญ (ไม่ทราบวันสำรวจ)
[thumb|350px|right|การแบ่งประเทศตามร้อยละของการให้ความสำคัญแก่ศาสนา ตามผลสำรวจของ[สำนักวิจัยพิว ใน พ.ศ. 2545]]
**การไม่มีศาสนา** () หมายความว่า ภาวะที่ไม่นับถือศาสนา ไม่แบ่งแยกศาสนา ผู้ที่มีภาวะดังกล่าวเรียกว่า *ผู้ที่ไม่มีศาสนา* 

ว่ากันตามแต่ละนิยามหรือความเข้าใจของบุคคล การไม่มีศาสนาอาจเข้าใจได้ว่าหมายถึง อเทวนิยม (Atheism), อไญยนิยม (Agnosticism), ศาสนวิมตินิยม (Religious Skepticism) หรือ มนุษยนิยมแบบฆราวาส (Secular Humanism) เป็นต้น สำหรับในบางสังคมอาจไม่ยอมรับการไม่มีศาสนา หรืออาจมีอคติต่อผู้ที่ไม่มีศาสนา เช่นการเหมารวมว่าคนที่ไม่มีศาสนาทั้งหมดคือคนที่ชั่วร้าย เป็นต้น บ่อยครั้งที่มีผู้วิพากษ์วิจารณ์ว่าผู้ก่อเหตุอาชญากรรมหรือผู้ก่อการร้ายเป็นผู้ที่ไม่มีศาสนา แม้ว่าผู้ก่อเหตุจะแสดงตัวว่ามีศาสนาก็ตาม

ผู้ที่ไม่มีศาสนาอาจเข้าใจการไม่มีศาสนาเท่า ๆ กับศาสนิกชน เช่น ผู้นับถือลัทธิมนุษยนิยมมีความคิดอย่างลึกซึ้งยิ่งในวัตรปฏิบัติของตนเองพอ ๆ กับความลึกซึ้งของความคิดที่ศาสนิกชนมีต่อศาสนาของตน เป็นต้น

ถึงแม้ว่าคนที่ระบุว่าตนเองเป็นผู้ที่ไม่มีศาสนาจะมิได้รับนับถือศาสนาใด ๆ แต่ผู้ที่ไม่มีศาสนาบางกลุ่มยังคงเชื่อถือในเทวะหรือผีสางนางไม้เป็นต้น เช่น คนที่นับถือผีหรือเชื่อโชคลาง แต่ไม่ได้ประกอบพิธีกรรมใด ๆ หรือไม่ได้เป็นศาสนิก เป็นต้น

พึงทราบว่า ในบางประเทศ เช่น ประเทศซาอุดิอาระเบีย  บังคับให้พลเมืองต้องเป็นศาสนิกชน หรือในบางสังคมที่ไม่ยอมรับการไม่มีศาสนาอาจมีผู้ที่ไม่เปิดเผยว่าตนเป็นผู้ที่ไม่มีศาสนาในการสำรวจข้อมูลหรือการทำสำมะโนประชากร ดังนั้น จำนวนของผู้ที่ไม่มีศาสนาในโลกนี้จึงยังไม่อาจระบุให้เป็นที่แน่นอนได้ แต่คาดว่าอาจมีมากกว่า 900 ล้านคนทั่วโลก

## สถิติเป็นรายประเทศ

## เชิงอรรถและอ้างอิง

หมวดหมู่:ความเชื่อ
หมวดหมู่:การเลิกยุ่งเกี่ยวกับศาสนา
การเดินอวกาศ

**การเดินอวกาศ** () คือการบินที่เกิดขึ้นในอวกาศโดยมีนักบินเป็นมนุษย์และอาจมีผู้โดยสารร่วมในการบินด้วย ซึ่งแตกต่างกับการสำรวจอวกาศด้วยหุ่นยนต์หรือดาวเทียมควบคุมระยะไกล บางครั้งก็เรียกอย่างเฉพาะเจาะจงว่า การบินในอวกาศโดยมนุษย์ (manned spaceflight)

สำหรับปี ค.ศ. 2008 มีโครงการเดินอวกาศที่ยังดำเนินการอยู่ได้แก่ โครงการโซยูส (Soyuz) ขององค์การอวกาศสหพันธ์รัสเซีย โครงการอวกาศยานขององค์การนาซา และโครงการเสินโจวขององค์กรอวกาศแห่งชาติจีน

## ประวัติ

## โครงการอวกาศ

## ดูเพิ่ม
* นักบินอวกาศ

หมวดหมู่:ชีวิตในอวกาศ
หมวดหมู่:การบิน
หมวดหมู่:การสำรวจอวกาศ
เปลือยรัก อารมณ์พิลึก

**เปลือยรัก อารมณ์พิลึก** () ภาพยนตร์สัญชาติอเมริกันแนวตลกร้าย ออกฉายเมื่อวันที่ 11 มกราคม ค.ศ. 2002 นำแสดงโดย เจมส์ สเปเดอร์, แม็กกี้ จิลเลนฮอล กำกับการแสดงโดย  สตีเวน เชนเบิร์ก 

## เนื้อเรื่อง
ลี ฮอลโลเวย์ (แม็กกี้ จิลเลนฮอล) หญิงสาววัย 23 เพิ่งออกจากโรงพยาบาลจิตเวช หลังจากเข้าไปบำบัดอาการมาโซคิสม์ของตัวเอง เนื่องจากเมื่อมีเวลาเครียดหรืออารมณ์พลุ่งพล่านเธอมักจะทำร้ายตัวเอง แล้วเธอจะสงบลงซึ่งก็สาเหตุไม่ได้เหมือนกันว่าทำไมถึงเป็นเช่นนี้  ลีเข้าเรียนวิชาพิมพ์ดีดและเลขานุการ เธอสมัครงานเข้าเป็นเลขานุการส่วนตัวในสำนักงานกฎหมายแห่งหนึ่ง ที่มี อี.เอ็ดเวิร์ด เกรย์  (เจมส์ สเปเดอร์) เป็นเจ้าของและนายจ้าง ขณะเดียวพ่อแม่ของลีก็พยายามแนะนำหนุ่มขี้อายชื่อ ปีเตอร์ (เจเรมี่ เดวี่ส์) ซึ่งเคยเป็นอดีตเพื่อนร่วมชั้นสมัยเรียนมัธยมและอ่อนไหวเปราะบางมากพอ ๆ กับเธอ พ่อแม่ของทั้งสองฝ่ายต่างเห็นดีเห็นงามกับการจับคู่ครั้งนี้ถึงขนาดเร่งรัดให้พวกเขาแต่งงานกันในเร็ววัน แต่ลีก็รู้ว่าเธอกับปีเตอร์นั้นไม่อาจเป็นไปได้

ทว่าความอ่อนหวานไร้ประสบการณ์ของปีเตอร์ ทำให้ ลี กระอักกระอ่วนใจ การวางอำนาจบาตรใหญ่ บุคลิกอันแข็งกระด้างและชื่นชอบความสมบูรณ์แบบของ เอ็ดเวิร์ด กลับทำให้ ลี รู้สึกเร่าร้อนอ่อนปวกเปียก เขามักจะตำหนิติเตียนเธอบ่อยครั้งว่าพิมพ์คำผิดในจดหมายธุรกิจ 

จนกระทั่งวันหนึ่ง ความโกรธก็บรรลุขีดตนเขาต้องลงโทษลีด้วยตนเองด้วยการตีก้น เหตุการณ์ดังกล่าวทำให้ทั้งสองได้รู้ตัวเองว่า พวกเขาได้ค้นพบคู่ที่เหมาะสมกับตนแล้ว ลีพอใจสถานะการตกเป็นเบี้ยล่างของเธออย่างมีความสุข ขณะที่เอ็ดเวิร์ดกลับรู้สึกตระหนกต่อแรงปรารถนาอันวิตถารของเขา กลัวว่าอาจจะมีใครพบมันเข้า ขณะเดียวกันก็ไม่สามารถจะห้ามใจตัวเองไม่ให้สานสัมพันธ์รักอันพิลึกพิลั่นกับ ลี ต่อไป

## การเข้าฉายและวิจารณ์
ประจวบ วังใจ จากเครือเนชั่นวิจารณ์ว่า หากจะตีความตามนับทางสังคมศาสตร์ เลขานุการกับเจ้านาย ก็เปรียบเสมือนบ่าวและนาย ซึ่งถ้าหากตีความตามจิตวิทยาแล้ว ก็คือ ความสัมพันธ์ในแบบ 'ผู้กระทำ' และ 'ผู้ถูกกระทำ' ซึ่งก็คือ 'ซาดิสม์' และ 'มาโซคิสม์' นั่นเอง ซึ่งเป็นไปด้วยความเต็มใจของทั้งสองฝ่าย ภาพยนตร์ดูเหมือนจะมุ่งหน้าให้ความสำคัญกับการอธิบายความสัมพันธ์ในแง่นี้ โดยเผยให้เห็นถึงการค้นหาตัวตนของผู้เป็นนายและบ่าว ว่าแท้จริงแล้ว ตัวเองต้องการสิ่งใดกันแน่ และเมื่อรู้แล้ว ควรจะเผชิญหน้ากับ 'การดำรงอยู่' ของตัวเองอย่างไร ซึ่งผู้ชมที่ไม่คุ้นกับภาพยนตร์แนวชีวิตจิตวิทยา อาจจะรู้สึกรำคาญเหมือนกำลังนั่งดูชีวิตประหลาด ๆ ที่เต็มไปด้วยเหตุผลพิกลพิการของคนสองคน แต่ถ้าอยากจะทำความรู้จักกับอีกด้านมืดอีกด้านหนึ่งในพฤติกรรมมนุษย์  อีกทั้งยังยังเปิดโอกาสให้ค้นหาและทำความรู้จักกับชีวิตที่ถูกปรุงแต่งหรือเสแสร้งของตัวละครหลักทั้งสองตัวด้วย ซึ่งภาพยนตร์เรื่องนี้ก็มีความกระจ่างชัดในประเด็นที่กำลังเสนอค่อนข้างมากทีเดียว 

*Secretary* เข้าฉายในเทศกาลภาพยนตร์ซันแดนซ์ในปีเดียวกัน และสามารถคว้ารางวัลภาพยนตร์ยอดเยี่ยมมาได้ และเป็นภาพยนตร์ที่นักวิจารณ์อยากจะให้มีชื่อเข้าติดเป็น 1 ใน 5 ภาพยนตร์ที่เข้าชิงรางวัลออสการ์ สาขาภาพยนตร์ยอดเยี่ยม แต่ก็ไม่มีโอกาส

การเข้าฉายในประเทศไทย มีการตัดฉากบางฉากออก และได้รับระดับอาร์

## อ้างอิง

## แหล่งข้อมูลอื่น
* เว็บไซต์ทางการ 
* Interview with Director
* 
* Movie stills

หมวดหมู่:ภาพยนตร์อเมริกันที่ออกฉายในปี พ.ศ. 2545
หมวดหมู่:ภาพยนตร์รัก
หมวดหมู่:ภาพยนตร์อเมริกัน
หมวดหมู่:ภาพยนตร์ระดับอาร์
หมวดหมู่:ภาพยนตร์ตลก
หมวดหมู่:ภาพยนตร์ที่ถ่ายทำในลอสแอนเจลิส
เหมียวน้อยโอลิเวอร์กับเพื่อนเกลอ

**เหมียวน้อยโอลิเวอร์กับเพื่อนเกลอ** () เป็นภาพยนตร์แอนิเมชันอเมริกันที่ออกฉายวันที่ 14 กุมภาพันธ์ พ.ศ. 2531 ผลิตโดย วอลท์ดิสนีย์โปรดักชันส์ ภาพยนตร์กำกับโดย George Scribner 

## นักแสดง

* โจอี้ ลอว์เรนซ์ รับบท โอลิเวอร์ (Oliver)
* บิลลี โจเอล รับบท Dodger
* Cheech Marin รับบท Tito
* Richard Mulligan รับบท Einstein
* Roscoe Lee Browne รับบท Francis
* Sheryl Lee Ralph รับบท Rita
* Dom DeLuise รับบท Fagin
* Taurean Blacque and Carl Weintraub รับบท Roscoe and DeSoto
* Robert Loggia รับบท Sykes
* Natalie Gregory รับบท Jennifer "Jenny" Foxworth
* William Glover รับบท Winston
* เบ็ตต์ มิดเลอร์ รับบท Georgette

## แหล่งข้อมูลอื่น
* 
* 

หมวดหมู่:ภาพยนตร์เกี่ยวกับแมว
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
หมวดหมู่:ภาพยนตร์โดยวอลต์ดิสนีย์แอนิเมชันสตูดิโอส์
เจ้าจอมมารดาสุด ในรัชกาลที่ 5

**เจ้าจอมมารดาสุด** ในพระบาทสมเด็จพระจุลจอมเกล้าเจ้าอยู่หัว เป็นบุตรีของพระยาสุรินทราราชเสนี (จั่น สุกุมลจันทร์) กับคุณหญิงกลิ่น สุรินทรราชเสนี (สกุลเดิม รักตประจิต) เกิดเมื่อปี พ.ศ. 2394 ท่านมีพี่น้องที่ได้รับราชการฝ่ายในด้วยกันคือ

* ท้าววนิดาพิจาริณี (เจ้าจอมมารดาสุ่น ในรัชกาลที่ 4) 
* เจ้าจอมมารดาสาย ในรัชกาลที่ 5 

เจ้าจอมมารดาสุด เคยรับราชการฝ่ายในเป็นเจ้าจอมอยู่งานในพระบาทสมเด็จพระจุลจอมเกล้าเจ้าอยู่หัว 

เจ้าจอมมารดาสุดมีประสูติกาลพระราชธิดาเพียงพระองค์เดียว คือ พระองค์เจ้าหญิงวรลักษณาวดี ซึ่งประสูติเมื่อปี พ.ศ. 2415 สิ้นพระชนม์เมื่อปี พ.ศ. 2469 พระชันษารวม 54 ปี

เจ้าจอมมารดาสุดถึงแก่อนิจกรรมเมื่อวันที่ 4 กรกฎาคม พ.ศ. 2455 ในรัชสมัยพระบาทสมเด็จพระมงกุฎเกล้าเจ้าอยู่หัว เวลา 17:00 น. วันเดียวกัน พระเจ้าบรมวงศ์เธอ กรมขุนสรรพสิทธิประสงค์ เสนาบดี กระทรวงวัง เสด็จแทนพระองค์มาพระราชทานน้ำหลวงอาบศพ เจ้าจอมมารดาสุด

## เครื่องราชอิสริยาภรณ์

* 80px|border เหรียญรัตนาภรณ์ รัชกาลที่ 4 ชั้นที่ 3 (ม.ป.ร.3)

## อ้างอิง

* 

* 

หมวดหมู่:พระภรรยาในรัชกาลที่ 5
หมวดหมู่:เจ้าจอมมารดา
หมวดหมู่:ผู้ได้รับเหรียญรัตนาภรณ์ ม.ป.ร.3
พันธุ์ร็อกหน้าย่น

**พันธุ์ร็อกหน้าย่น** () ภาพยนตร์ไทยในแนวเพลงและตลกในปี พ.ศ. 2546 นำแสดงโดย เทพ โพธิ์งาม, อนันต์ บุนนาค, ทูน หิรัญทรัพย์, ปฐมพงศ์ สมบัติพิบูลย์, เพ็ญพักตร์ ศิริกุล, วงศ์วรุตม์ ตันตระกูล, มนัสนันท์ พันเลิศวงศ์สกุล กำกับโดย พิสุทธิ์ แพร่แสงเอี่ยม อำนวยการสร้างโดย อาร์เอสฟิล์ม

## เนื้อเรื่อง
เรื่องราวของกลุ่มนักดนตรีวงร็อกแอนด์โรล ระดับซูเปอร์สตาร์ ที่มีประวัติโด่งดังยาวนานในอดีตวงหนึ่ง แม้ปัจจุบันแต่ละคนต่างเข้าสู่วัยทอง และแยกวงกันไปนานเกือบ 30 ปี แต่ด้วยความรักและความผูกพัน ในสิ่งที่ตัวเองยึดมั่นในดนตรีร็อก ที่อัดแน่นอยู่เต็มหัวใจ ทำให้กลุ่มนักดนตรีร็อกวงนี้ อยากที่จะกลับมารวมตัวกันอีกครั้ง เพื่อประกาศศักดาร็อกเกอร์ ที่ชื่อว่า "เดอะดีโน่ แบนด์" ให้ทุกคนได้ประจักษ์ ในคอนเสิร์ตรวมพลวงร็อก ครั้งยิ่งใหญ่ของเมืองไทย

หากแต่การร้างราเวที ที่ยาวนานกว่า 3 ทศวรรษ ได้สร้างปัญหาแก่พวกเขามากมาย ไม่ว่าจะเป็น.. สังขารของแต่ละคน ที่น่าจะกลับไปเลี้ยงหลานอยู่ที่บ้าน มากกว่าที่จะไปยืนอยู่บนเวที หรืออุปสรรคนานัปการ ที่จะทำให้กลับมาเป็นที่ยอมรับ จากแฟนเพลงร็อกยุคใหม่ได้หรือไม่.. รวมไปถึงปัญหาส่วนตัว ที่นัวเนียกันไม่จบ

แต่ความปรารถนาที่จะกลับมาทำ ในสิ่งที่พวกเขารักอีกครั้ง กับ "โอกาส" ซึ่งเหลือเพียงไม่มาก ในระยะเวลาช่วงปลายชีวิตครั้งนี้ พวกเขาก็พร้อมที่จะพิสูจน์ตัวเองอีกครั้ง ด้วยความเชื่อมั่นในคำว่า Rock Never Die แต่ถ้าจะต้องตาย ก็ขอวาดลวดลายอีกสักครั้ง

## ตัวละคร
*เทพ โพธิ์งาม...เหลียง ซานตาน่า (เบส)
*อนันต์ บุนนาค...นิค สแตนเลส (กีตาร์โซโล่)
*ทูน หิรัญทรัพย์...ทาโร คาสโนว่า (ร้องนำ, ริทึมกีตาร์)
*ปฐมพงษ์ สมบัติพิบูลย์...วู้ดดี้ ดิคาปริโอ (คีย์บอร์ด)

## เพลงประกอบ
*โดย [[อาร์เอส]]*

*ร็อกหน้าย่น
*ซูเปอร์สตาร์
*ตีนกาพาเพลิน
*ดีโน่แบนด์
*คนดนตรี
*กว่าจะถึงวันนั้น
*คนเจ้าชู้
*ร็อกหน้าย่น (3 ช่า)

## เบื้องหลัง
*พันธุ์ร็อกหน้าย่น* เป็นผลงานภาพยนตร์ในแนวเพลงและตลก โดย อาวอง บริษัทในสังกัดอาร์เอสฟิล์ม ของอาร์เอส โดยมี พิสุทธิ์ แพร่แสงเอี่ยม ทำหน้าที่ผู้กำกับและเขียนบทภาพยนตร์

โดยมี เทพ โพธิ์งาม รับบทเป็น เหลียง ซานตาน่า มือเบสของวง ที่เป็นตัวสร้างสีสันและชูโรง, อนันต์ บุนนาค รับบท นิค สแตนเลส มือกีตาร์ที่เป็นตัวตั้งตัวตีในการรวมวงอีกครั้ง, ทูน หิรัญทรัพย์ รับบท ทาโร คาสโนว่า นักร้องนำรูปหล่อของวง ขวัญใจแฟน ๆ โดยเฉพาะผู้หญิง  และปฐมพงษ์ สมบัติพิบูลย์ หรือ โป่ง หิน เหล็ก ไฟ ซึ่งเป็นนักดนตรีตัวจริง รับบท วู้ดดี้ ดิคาปริโอ มือคีย์บอร์ด

และยังได้ เพ็ญพักตร์ ศิริกุล รับบท สร้อย (โซอี้) ศิริกุล ผู้บริหารบริษัทเทปเพลงยักษ์ใหญ่ และเป็นผู้จัดงานคอนเสิร์ตรำลึกวงร็อกขึ้นมา และทำทุกวิถีทาง ที่จะไม่ให้วงร็อกรุ่นเดอะกลุ่มนี้ ได้มีโอกาสขึ้นเวทีอีกครั้ง, มนัสนันท์ พันเลิศวงศ์สกุล  รวมถึงได้มีนักร้องและนักดนตรีตัวจริงระดับมืออาชีพมากมาย ร่วมงานด้วย เช่น แหลม มอริสัน, ช.อ้น ณ บางช้าง, ฉันทนา กิติยพันธ์, เอ็ดเวิร์ด แวนโซ่

## อ้างอิง

## แหล่งข้อมูลอื่น
*เพลงประกอบภาพยนตร์ 
* 
* 
* 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2546
หมวดหมู่:ภาพยนตร์เพลงไทย
หมวดหมู่:ภาพยนตร์ตลกไทย
หมวดหมู่:ภาพยนตร์โดยอาร์เอสฟิล์ม
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยในคริสต์ทศวรรษ 2000
เอเรียล 3

thumb|250px|ดาวเทียมเอเรียล 3

**เอเรียล 3** () เป็นดาวเทียมจำลองดวงแรกที่ออกแบบและสร้างโดยสหราชอาณาจักร ขึ้นสู่อวกาศจากฐานทัพอากาศแวนเดนเบิร์กเมื่อวันที่ 5 พฤษภาคม ค.ศ. 1967 โดยใช้ยานสอดแนม เอเรียล 3 มีรอบโคจรหนึ่งรอบประมาณ 95 นาที โดยมีระยะโคจรไกลจากโลกที่สุด 608 กิโลเมตร และระยะใกล้ที่สุด 497 กิโลเมตร หมุนรอบตัวเองด้วยความเร็ว 31 รอบต่อนาทีในช่วงแรกเพื่อรักษาสมดุล แต่ขณะเมื่อออกจากวงโคจรดาวเทียมหมุนรอบตัวเองประมาณ 1 รอบต่อนาทีเท่านั้น

เอเรียล 3 นำเครื่องมือวัดขึ้นไปด้วย 5 ชิ้น เพื่อตรวจสอบสภาพภูมิอากาศของโลก พร้อมกันกับตรวจสอบ "สัญญาณรบกวนจากผิวโลก" เช่นพายุขนาดใหญ่ หรือคลื่นวิทยุแปลกประหลาดในดาราจักร ข้อมูลจากการตรวจวัดเก็บบันทึกไว้บนยานด้วยเครื่องบันทึกเทป แล้วจึงส่งต่อมายังผู้สังเกตการณ์บนโลกในภายหลัง วันที่ 24 ตุลาคม ค.ศ. 1967 เครื่องบันทึกเทปบนเอเรียล 3 ไม่สามารถใช้การได้ ทำให้ผู้สังเกตการณ์ต้องอยู่ปฏิบัติงานตลอดเวลาเพื่อคอยรับข้อมูล เอเรียล 3 ประสบปัญหาระบบจ่ายไฟอย่างรุนแรงเมื่อเดือนธันวาคม ค.ศ. 1968 ทำให้ดาวเทียมสามารถทำงานได้เฉพาะเวลากลางวันเท่านั้น ดาวเทียมปิดตัวลงอย่างถาวรเมื่อเดือนกันยายน ค.ศ. 1969 แต่ยังคงค้างอยู่ในวงโคจรจนกระทั่งวันที่ 14 ธันวาคม ค.ศ. 1970 จึงตกลงมาสู่ชั้นบรรยากาศของโลก

## อ้างอิง

## แหล่งข้อมูลอื่น
* เอเรียล 3  

หมวดหมู่:ดาวเทียมโคจรรอบโลก
หมวดหมู่:ภารกิจอวกาศในปี พ.ศ. 2510
หมวดหมู่:โครงการอวกาศสหราชอาณาจักร
หอดูดาวแมกดาลีนาริดจ์

thumb|250px|ภาพกล้องดูดาวเรียงแถว จากเอกสารประชาสัมพันธ์หอดูดาวแมกดาลีนาริดจ์

**หอดูดาวแมกดาลีนาริดจ์** (; MRO) เป็นหอสังเกตการณ์ทางดาราศาสตร์ ตั้งอยู่ในเทศมณฑลโซคอร์โร รัฐนิวเม็กซิโก สหรัฐ ห่างจากตัวเมืองไปทางตะวันตกประมาณ 32 กิโลเมตร เป็นส่วนหนึ่งของสำนักวิจัยและพัฒนาเศรษฐกิจของสถาบันเทคโนโลยีนิวเม็กซิโก หอดูดาวตั้งอยู่บนยอดเขาเซาท์บัลดี ในเทือกเขาแมกดาลีนา ที่ระดับความสูง 10,600 ฟุต (3,180 เมตร) จากระดับน้ำทะเล ถือเป็นองค์กรความร่วมมือทางวิทยาศาสตร์นานาชาติแห่งหนึ่งของโลก

หอดูดาวแมกดาลีนาริดจ์ ตั้งอยู่ห่างจาก VLA ไปทางทิศตะวันออกประมาณ 42 กิโลเมตร

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:หอดูดาวในสหรัฐ
หมวดหมู่:กล้องโทรทรรศน์อินเทอร์เฟอโรมิเตอร์
หมวดหมู่:สิ่งก่อสร้างในรัฐนิวเม็กซิโก
เจมส์

**เจมส์** () อาจหมายถึง

## พระมหากษัตริย์และสมาชิกในราชวงศ์
* เจมส์แห่งสกอตแลนด์ - กษัตริย์แห่งสกอตแลนด์
* พระเจ้าเจมส์ที่ 1 แห่งอังกฤษ
* พระเจ้าเจมส์ที่ 2 แห่งอังกฤษ
* เจ้าชายเจมส์ ฟรานซิส เอ็ดเวิร์ด สจวต
* เจมส์ เอิร์ลแห่งเวสเซกซ์ พระโอรสในเจ้าชายเอ็ดเวิร์ด ดยุกแห่งเอดินบะระ
* พระเจ้าเจมส์ที่ 1 แห่งอารากอน
* พระเจ้าเจมส์ที่ 2 แห่งอารากอน

## ผู้นำประเทศ
* เจมส์ แมดิสัน ประธานาธิบดีคนที่ 4 แห่งสหรัฐอเมริกา
* เจมส์ มอนโร ประธานาธิบดีคนที่ 5 แห่งสหรัฐอเมริกา
* เจมส์ เค. โพล์ก ประธานาธิบดีคนที่ 11 แห่งสหรัฐอเมริกา
* เจมส์ บิวแคนัน ประธานาธิบดีคนที่ 15 แห่งสหรัฐอเมริกา
* เจมส์ เอ. การ์ฟีลด์ ประธานาธิบดีคนที่ 20 แห่งสหรัฐอเมริกา
* เจมส์ เอิร์ล คาร์เตอร์ จูเนียร์ ประธานาธิบดีคนที่ 39 แห่งสหรัฐอเมริกา
* เจมส์ แรมซีย์ แมกดอนัลด์ อดีตนายกรัฐมนตรีแห่งสหราชอาณาจักร
* เจมส์ คัลลาฮาน อดีตนายกรัฐมนตรีแห่งสหราชอาณาจักร

## นักบวช
* นักบุญเจมส์

## วิทยาศาสตร์และเทคโนโลยี
* เจมส์ กอสลิง ผู้ให้กำเนิดภาษาจาวา
* เจมส์ เคลิร์ก แมกซ์เวลล์ นักฟิสิกส์ชาวสกอตแลนด์ เจ้าของทฤษฎีว่าด้วยการแผ่รังสีของแม่เหล็กไฟฟ้า
* เจมส์ จูล นักฟิสิกส์ชาวอังกฤษ 
* เจมส์ โจเซฟ ซิลเวสเตอร์ นักกฎหมายและนักคณิตศาสตร์ชาวอังกฤษ
* เจมส์ ดี. วัตสัน	 ผู้ได้รับรางวัลโนเบลสาขาสรีรวิทยาหรือการแพทย์ ค.ศ. 1962

## นักสำรวจ นักผจญภัย นักประดิษฐ์
* เจมส์ คุก นักสำรวจและนักเดินเรือชาวอังกฤษ
* เซอร์ เจมส์ บรุค นักผจญภัยชาวอังกฤษ
* เจมส์ วัตต์ วิศวกรและนักประดิษฐ์ ชาวสกอตแลนด์

## นักเขียน
* เจมส์ จอยซ์	นักเขียนชาวไอร์แลนด์
* เจมส์ เฟนิมอร์ คูเปอร์ นักเขียนอเมริกัน
* เจมส์ โรลลินส์ นักเขียนชาวอเมริกัน
* เจมส์ เฮอร์เรียต สัตวแพทย์ชาวอังกฤษ

## นักร้อง นักแสดง
* เจมส์ ดีน นักแสดงชาวอเมริกัน
* เจมส์ ท็อดด์ สมิธ ที่ 3 (แอลแอล คูล เจ) แร็ปเปอร์ชาวอเมริกัน
* เจมส์ เทย์เลอร์ นักร้องและนักแต่งเพลงชาวอเมริกัน
* เจมส์ บราวน์ นักร้องชาวอเมริกัน
* เจมส์ บลันท์ นักร้องชาวอังกฤษ
* เจมส์ ฟรานโก นักแสดงชาวอเมริกัน
* เจมส์ มอร์ริสัน นักร้องชาวอังกฤษ
* เรืองศักดิ์ ลอยชูศักดิ์ นักร้องและนักแสดงชาวไทย
* เจมส์ จตุรงค์
* เจมส์ มาร์
* จิรายุ ตั้งศรีสุข
* ธีรดนย์ ศุภพันธุ์ภิญโญ

## วงดนตรี
* เจมส์ (วงดนตรี) จากอังกฤษ

## นักกีฬาและผู้เกี่ยวข้อง
* เจมส์ ไนสมิท	นายแพทย์ชาวแคนาดา ผู้คิดค้นกีฬาบาสเกตบอล
* เจมส์ ฟิกก์ บิดาแห่งมวยสากลสมัยใหม่
* วัฒนา ภู่โอบอ้อม (เจมส์ วัฒนา) นักสนุกเกอร์ชาวไทย

## ตัวละครสมมติ
* เจมส์ พอตเตอร์ ตัวละครในหนังสือชุดแฮร์รี่ พอตเตอร์
* เจมส์ บอนด์ นวนิยายโดย เอียน เฟลมมิง
* เจมส์ มอริอาร์ตี นวนิยายโดย อาร์เธอร์ โคนัน ดอยล์
* เจมส์ กอร์ดอน ตัวละครจากสำนักพิมพ์ดีซีคอมิกส์
* เจมส์ ฮาวเล็ต ตัวละครจากสำนักพิมพ์มาร์เวลคอมิกส์
* เจมส์ บูคานัน บาร์นส์ ตัวละครจากสำนักพิมพ์มาร์เวลคอมิกส์
* เจมส์ แบล็ก ตัวละครจากการ์ตูนยอดนักสืบจิ๋วโคนัน
* เจมส์ ฮอปเปอร์ ตัวละครจากการ์ตูนจอมโจรอัจฉริยะ
* เจมส์ หรือ โคจิโร่ (โปเกมอน) ตัวละครจากการ์ตูนโปเกมอน
* เจมส์ (โปเกมอน) หรือ ฮอบส์ ตัวละครจากการ์ตูนโปเกมอน
* เจมส์ ตัวละครจากการ์ตูนโซเฟียที่หนึ่ง เจ้าหญิงมือใหม่
* เจมส์ หรือ ชอยอิจิ (ล่าขุมทรัพย์สุดขอบฟ้า) ตัวละครจากการ์ตูนล่าขุมทรัพย์สุดขอบฟ้า
* เจมส์ บอนด์ หรือ อินดี้ (ล่าขุมทรัพย์สุดขอบฟ้า) ตัวละครจากการ์ตูนล่าขุมทรัพย์สุดขอบฟ้า
* เจมส์ พี "ซัลลี่" ซัลลีแวน ตัวละครจากการ์ตูนบริษัท รับจ้างหลอน (ไม่) จำกัด
* เจมส์ ฮุก ตัวละครในบทละครเรื่อง ปีเตอร์แพนแอนด์เวนดี ของ เจ. เอ็ม. แบร์รี

## ดูเพิ่ม
* 

หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:นามสกุล
หมวดหมู่:นามสกุลอังกฤษ
สโมสรฟุตบอลฮัลล์ซิตี

**สโมสรฟุตบอลฮัลล์ซิตี** () เป็นทีมฟุตบอลอาชีพทีมหนึ่งในฟุตบอลลีกอังกฤษ ตั้งอยู่ที่เมืองคิงส์ตันอะพอนฮัลล์ มีชื่อเล่นของทีมว่า ไทเกอส์ (เจ้าเสือน้อยหรือพี่เสือในภาษาไทย)

## ประวัติ
ฮัลล์ซิตีเป็นสโมสรฟุตบอลที่ตั้งมา 104 ปี ทว่าไร้ถ้วยรางวัลระดับใหญ่ อันดับในลีกสูงสุดที่เคยทำได้ก็คืออันดับที่สามของลีกอันดับสองของประเทศเท่านั้น หลังจากสโมสรถูกควบกิจการโดยแอดัม เพียร์สัน อดีตผู้อำนวยการด้านการเงินของลีดส์ยูไนเต็ด ในฤดูกาล 2000-2001 ในตอนนั้น ฮัลล์ซิตียังอยู่ในดิวิชันสาม โดยมีโอกาสเพลย์ออฟแต่ไม่ได้เข้าชิง เหมือนเป็นจุดเริ่มต้นของฮัลล์ซิตี โดยแอดัม เพียร์สัน ใช้เวลา 9 ปี เปลี่ยนไป 7 ผู้จัดการทีม จึงสามารถนำทีมธรรมดาอย่างฮัลล์ซิตีขึ้นสู่พรีเมียร์ชิพได้สำเร็จในสมัยที่ฟิล บราวน์ คุมทีม โดยฤดุกาล 2008/2009 ฮัลล์สร้างความฮือฮาให้วงการฟุตบอลด้วยการชนะถึง 7 จาก 9 นัดแรก รวมถึงการปราบทีมอย่างนิวคาสเซิลยูไนเต็ด อาร์เซนอล  ทอตนัมฮอตสเปอร์ และเวสต์แฮม หลังจากนั้นผลงานทีมก็ตกต่ำลงอย่างชัดเจนในช่วงครึ่งหลังของฤดูกาล จนตกไปอยู่ในโซนตกชั้นและส่วนหนึ่งก็เกิดจากนักเตะตัวหลักโชว์ฟอร์มไม่ออกรวมไปถึงนักเตะที่ซื้อมาอย่างจิมมี่ บูลลาร์ดมีอาการบาดเจ็บ มานูโช่กองหน้าที่ยืมมาจากแมนเชสเตอร์ยูไนเต็ดเล่นไม่ออก จนต้องไปลุ้นในวันสุดท้ายในเกมส์พบแมนเชสเตอร์ยูไนเต็ด แม้จะแพ้ไป 1-0 แต่โชคดีที่นิวคาสเซิลยูไนเต็ดและซันเดอร์แลนด์ต่างพ่ายแพ้ทั้งคู่ ทำให้ฮัลล์รอดพ้นการตกชั้นได้สำเร็จและในช่วงต้นฤดูกาล 2009-2010 ฮัลล์เซ็นสัญญาคว้าตัว แยน เวนเนกอร์ออฟ ฮัสเซลลิง กองหน้าทีมชาติฮอลแลนด์มาแบบไร้ค่าตัวหลังจากหมดสัญญาจากกลาสโกว์เซลติก ซึ่งถือเป็นข่าวช็อกพอสมควรแต่ก็ไม่สามารถทำให้ฮัลล์ ผลงานดีขึ้นจนฟิล บราวน์ถูกปลดออกจากตำแหน่งหลังจากผลงานย่ำแย่จนตกไปอยู่ท้ายตารางสโมสรจึงมีมติแต่งตั้งเอียน ดาววี่  อดีตผู้จัดการทีมคริสตัลพาเลซเข้ามาคุมแต่ก็ไม่สามารถช่วยให้ทีมรอดตกชั้นได้

ในรายการเอฟเอคัพ ในฤดูกาล 2013-14 ฮัลล์ซิตีทำผลงานได้ดีมากจนสามารถผ่านเข้าไปถึงรอบชิงชนะเลิศได้เป็นครั้งแรกของสโมสร เมื่อต้องพบกับอาร์เซนอล เจ้าของแชมป์รายการนี้มากถึง 10 ครั้ง แม้ฮัลล์ซิตีจะเป็นฝ่ายพ่ายแพ้ไปในช่วงต่อเวลาพิเศษ 120 นาที 3-2 ประตูก็ตาม แต่ในช่วงต้นของการแข่งขัน เพียงแค่ 9 นาทีแรก ฮัลล์ซิตีเป็นฝ่ายได้ประตูนำไปก่อน 0-2 และสร้างความกดดันให้กับอาร์เซนอลได้เป็นอย่างดี และทำให้ได้ผ่านไปเล่นในรายการยูฟ่ายูโรปาลีก (รอบคัดเลือกรอบสาม) เป็นครั้งแรกในประวัติศาสตร์ของสโมสร ในฐานะที่เป็นหนึ่งในทีมคู่ชิงเอฟเอคัพ

## ผู้เล่นชุดปัจจุบัน

## เกียรติประวัติ
***ดิวิชั่น 3** 
:*ชนะเลิศ (1) :* 1965–66 
***[[เอฟเอคัพ]]**
:*รองชนะเลิศ (1) :* 2013–14

## อ้างอิง

## แหล่งข้อมูลอื่น
* The Tigers OFFICIAL WEBSITE 
* 

ฮัลล์ซิตี
ฮ
ฮ
ชูพงษ์ ช่างปรุง

**ชูพงษ์ ช่างปรุง** (เกิด 23 มีนาคม พ.ศ. 2524) ชื่อเล่น **เดี่ยว** เป็นนักแสดงภาพยนตร์แอ็คชั่น เชี่ยวชาญการแสดงศิลปะการต่อสู้ป้องกันตัวและเคยเป็นนักแสดงสตั๊นท์แมน เริ่มเข้าสู่วงการแสดงโดยเป็นนักแสดงผาดโผนในทีมงานของพันนา ฤทธิไกร

## ประวัติ
ชูพงษ์เกิดที่บ้านหนองริวหนัง ตำบลลำหนองแสน อำเภอหนองกุงศรี จังหวัดกาฬสินธุ์ ได้รับการศึกษาระดับประถมศึกษาที่โรงเรียนชุมชนสามัคคีราษฎร์บำรุง ระดับมัธยมศึกษาที่โรงเรียนหนองกุงศรีวิทยาคาร และระดับอุดมศึกษาที่วิทยาลัยพลศึกษาจังหวัดมหาสารคาม เริ่มผลงานทางการแสดงจากการเป็นนักแสดงประกอบในภาพยนตร์เรื่อง *[[องค์บาก]]* ในปี พ.ศ. 2546 เขาก็ได้เป็นหนึ่งในทีมสตันท์ของพันนา  และด้วยความโดดเด่นทางด้านบุคลิกหน้าตา และความสามารถทางด้านบทบู๊หลากสไตล์ พ่วงด้วยพื้นฐานยิมนาสติคและมวยไทย ทำให้เขาได้รับคัดเลือกให้รับบทนำในภาพยนตร์เรื่อง *[[เกิดมาลุย]]* ที่สามารถประสบความสำเร็จทั้งในประเทศไทยและต่างประเทศ โดยเฉพาะเมื่อครั้งเดินทางไปโปรโมทยังประเทศญี่ปุ่น ฝรั่งเศสและอเมริกาเริ่มมีชื่อเสียงจากภาพยนตร์เรื่อง *[[ฅนไฟบิน]]* ในปี พ.ศ. 2549 ปัจจุบันแต่งงานกับสาวนอกวงการแล้วโดยจัดงานแต่งงานแบบเงียบ ๆ ไม่ได้ออกสื่อ โดยแต่งงานวันที่ 3 มกราคม 2557 ที่จังหวัดมหาสารคาม

## ผลงาน
### ภาพยนตร์

### ละครโทรทัศน์

## รางวัล
* รางวัลนาคราช สาขาบุคคลดีเด่นประจำปี 2558
* ดาราอินไซด์อวอร์ด รางวัลนาคราช ครั้งที่ 1 สาขานักแสดงบู๊แอ็คชั่นยอดเยี่ยมแห่งปี จากละครเรื่อง *[[ขุนกระทิง]]*

## แหล่งข้อมูลอื่น
* 
* 
* จับเข่าคุย "เดี่ยว ชูพงษ์ ช่างปรุง" โชว์ฝีมือการแสดงครั้งยิ่งใหญ่ที่สุดในชีวิต กับ "ปืนใหญ่จอมสลัด" 
* ประวัติย่อ ชูพงษ์ ช่างปรุง
 

หมวดหมู่:นักแสดงชายชาวไทย
หมวดหมู่:บุคคลจากจังหวัดกาฬสินธุ์‎
หมวดหมู่:ผู้ฝึกศิลปะการต่อสู้ชาวไทย
หมวดหมู่:สตันต์แมนชาวไทย
เครื่องวัดความสว่างความเร็วสูง

**เครื่องวัดความสว่างความเร็วสูง** (; HSP) เป็นเครื่องมือวัดทางวิทยาศาสตร์ชิ้นหนึ่งที่ติดตั้งอยู่บนกล้องโทรทรรศน์อวกาศฮับเบิล ออกแบบมาเพื่อตรวจวัดค่าความสว่าง (brightness) และขั้วแม่เหล็กของวัตถุท้องฟ้าหลายชนิด สามารถสังเกตการณ์ได้ในช่วงความยาวคลื่นของอัลตราไวโอเลต แสงที่ตามองเห็น และอินฟราเรด

เครื่องวัดความสว่างความเร็วสูงเป็นอุปกรณ์ตัวหนึ่งของกล้องฮับเบิลที่ติดตั้งไปตั้งแต่การขึ้นสู่อวกาศครั้งแรก แต่ไม่สามารถใช้งานได้สำเร็จเนื่องจากปัญหาการรับภาพของกล้อง ในภารกิจซ่อมบำรุงที่ 1 เมื่อเดือนธันวาคม ค.ศ. 1993 มันถูกแทนที่ด้วยเครื่องแก้ไขภาพกล้องโทรทรรศน์อวกาศ (Corrective Optics Space Telescope Axial Replacement หรือ COSTAR) เพื่อช่วยแก้ไขปัญหาด้านภาพสำหรับอุปกรณ์วัดอื่น ๆ ที่เหลือ

## แหล่งข้อมูลอื่น
* ข้อมูลเกี่ยวกับ HSP จาก STSCI
* เครื่อง HSP ที่ห้องทดลองดาราศาสตร์มหาวิทยาลัยวิสคอนซิน

หมวดหมู่:กล้องโทรทรรศน์อวกาศฮับเบิล
เอเชียนบีชเกมส์ 2008

**เอเชียนบีชเกมส์ 2008** () เป็นการแข่งขันเอเชียนบีชเกมส์ ครั้งที่ 1 จัดขึ้นที่ บาหลี ประเทศอินโดนีเซีย ระหว่างวันที่ 18 - 26 ตุลาคม พ.ศ. 2551 โดยมีประเทศเข้าร่วม 42 ประเทศ และมีกีฬาแข่งขันทั้งหมด 19 ชนิด

## การดำเนินการ
### สถานที่แข่งขัน
มี 5 สถานที่จัดการแข่งขัน

## กีฬา

* 
* 
* 
* 
* 
* 
* 

* 
* 
* 
* 
* 
* 
* 

* 
* 
* 
* 
* 

## ประเทศที่เข้าร่วมการแข่งขัน
thumb|border|ประเทศที่เข้าร่วมการแข่งขันเอเชียนบีชเกมส์ 2008
การแข่งขันครั้งนี้มีประเทศที่เข้าร่วมทั้งหมด 42 ประเทศ ประเทศอินโดนีเซียส่งนักกีฬาเข้าแข่งขันมากถึง 214 คนเป็นทีมที่ใหญ่ที่สุดในการแข่งขันครั้งนี้ โดยการแข่งขันครั้งนี้มีกีฬาทั้งหมด 19 ชนิด

*
*
*
*
*
* 
*
*
*
*
*
*
*
*

*
*
*
*
*
*
*
*
*
*
*
*
*
*

*
*
*
*
*
*
*
*
*
*
*
*
*
*

## สรุปเหรียญ

## แหล่งข้อมูลอื่น
*OCA decision on the Asian Beach Games 
*Official site 
*Official Results site 
*Unofficial Site of Asian Beach Games 

 


หมวดหมู่:กีฬาในทวีปเอเชีย
หมวดหมู่:การแข่งขันกีฬาระดับนานาชาติที่ประเทศอินโดนีเซียเป็นเจ้าภาพ
หมวดหมู่:พ.ศ. 2551
หมวดหมู่:กีฬาในจังหวัดบาหลี
หมวดหมู่:มหกรรมกีฬาในประเทศอินโดนีเซีย
สเปกโทรกราฟวัตถุมัว

**สเปกโทรกราฟวัตถุมัว** (; FOS) เป็นเครื่องมือสเปกโทรกราฟที่ติดตั้งบนกล้องโทรทรรศน์อวกาศฮับเบิล ต่อมาถูกถอดออกแทนที่ด้วยสเปกโทรกราฟถ่ายภาพกล้องโทรทรรศน์อวกาศในปี ค.ศ. 1997

## แหล่งข้อมูลอื่น
* FOS จาก STSCI

หมวดหมู่:กล้องโทรทรรศน์อวกาศฮับเบิล
พิพิธภัณฑ์ยานบินและยานอวกาศแห่งชาติ

**พิพิธภัณฑ์ยานบินและอวกาศแห่งชาติ** (; NASM) แห่งสถาบันสมิธโซเนียน เป็นพิพิธภัณฑ์ที่มีชื่อเสียงมากที่สุดของสถาบันสมิธโซเนียน ตั้งอยู่ที่กรุงวอชิงตัน ดี.ซี. เป็นแหล่งรวมวัตถุที่เกี่ยวข้องด้านอากาศยานและอวกาศยานที่ใหญ่ที่สุดในโลก นอกจากนี้ยังเป็นศูนย์รวมการวิจัยเกี่ยวกับประวัติศาสตร์ วิทยาศาสตร์ และเทคโนโลยีการบินและอวกาศการบิน รวมถึงกิจการด้านวิทยาศาสตร์ดาวเคราะห์ ภูมิศาสตร์เกี่ยวกับโลก และภูมิฟิสิกส์ เครื่องบินและอวกาศยานส่วนใหญ่ที่ตั้งแสดงที่นี่เป็นเครื่องต้นแบบหรือเครื่องสำรองของเครื่องที่ใช้งานจริงทั้งสิ้น

## ภาพที่น่าสนใจ


ภาพ:National Air and Space Museum interior.jpg|ภายในพิพิธภัณฑ์ 
ภาพ:Nasm_fg01.jpg|ชุดอวกาศ
ภาพ:Nasm_fg02.jpg|เครื่องจำลองการบิน
ภาพ:Nasm_fg03.jpg|นิทรรศการ
ภาพ:Nasm_fg04.jpg|สปิริตออฟเซนต์หลุยส์
ภาพ:Surveyor3camera.jpg|กล้องสำรวจ 3
ภาพ:MoonRockSmithsonianInstitution.JPG|ก้อนหินจากดวงจันทร์ จากภารกิจของอพอลโล 17 ตั้งให้ประชาชนทั่วไปสัมผัสได้
ภาพ:Needle at Air and Space Mus. at D.C.jpg|*Ad Astra* รูปสลักที่ทางเข้าพิพิธภัณฑ์


## แหล่งข้อมูลอื่น
* เว็บไซต์อย่างเป็นทางการ 

หมวดหมู่:พิพิธภัณฑ์การบินและอวกาศในวอชิงตัน ดี.ซี.
สมาคมมหาวิทยาลัยเพื่อการวิจัยด้านดาราศาสตร์

**สมาคมมหาวิทยาลัยเพื่อการวิจัยด้านดาราศาสตร์** (; AURA) เป็นหน่วยงานความร่วมมือระหว่างมหาวิทยาลัยและสถาบันหลายแห่งเพื่อร่วมกันทำงานในโครงการสังเกตการณ์ทางดาราศาสตร์และการใช้งานกล้องโทรทรรศน์

ดาวเคราะห์น้อย 19912 Aurapenenta ตั้งชื่อเพื่อเป็นเกียรติในโอกาสครบรอบปีที่ 50 ขององค์กรเมื่อวันที่ 1 มิถุนายน ค.ศ. 2007

## หน่วยงานในสังกัด
* หอดูดาวเจมินี (Gemini Observatory) บริหารโดยสมาคมในฐานะโครงการความร่วมมือนานาชาติในการใช้งานกล้องโทรทรรศน์แฝดสองเครื่อง เครื่องหนึ่งอยู่ที่ Mauna Kea ในฮาวาย อีกเครื่องหนึ่งอยู่ที่ Cerro Pachon ในชิลี
* หอสังเกตการณ์ดาราศาสตร์ในคลื่นแสงแห่งชาติ (National Optical Astronomy Observatory; NOAO) - สมาคมเป็นผู้บริหารกล้องโทรทรรศน์อวกาศที่หอสังเกตการณ์แห่งนี้ซึ่งตั้งอยู่ที่ Kitt Peak ในอริโซนา และที่ Cerro Tololo ในชิลี 
* หอสังเกตการณ์ดวงอาทิตย์แห่งชาติ (National Solar Observatory; NSO) - สมาคมบริหารหอสังเกตการณ์นี้ที่ Sacramento Peak ในนิวเม็กซิโก และ Kitt Peak ในอริโซนา 
* สถาบันวิทยาศาสตร์กล้องโทรทรรศน์อวกาศ (Space Telescope Science Institute; STScI) - สมาคมบริหารสถาบันแห่งนี้สำหรับองค์การนาซาเพื่อดูแลภารกิจทางวิทยาศาสตร์สำหรับกล้องโทรทรรศน์อวกาศฮับเบิล  
* สำนักงานโครงการใหม่ (New Initiative Office; NIO) - สมาคมตั้งหน่วยงาน NIO ขึ้นเพื่อเตรียมการก่อสร้างกล้องโทรทรรศน์กระจกเงาขนาดยักษ์ (Giant Segmented Mirror Telescope)

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:องค์การอวกาศ
หมวดหมู่:ความร่วมมือระหว่างประเทศ
สถาบันสมิธโซเนียน

thumb|300px|อาคารสถาบันวิจัยสมิธโซเนียน หรือ "The Castle" เป็นอาคารสำนักงานใหญ่ของสถาบัน

**สถาบันสมิธโซเนียน** () เป็นสถาบันวิจัย สถาบันการศึกษา และพิพิธภัณฑ์ ที่บริหารจัดการและได้รับทุนจากรัฐบาลสหรัฐอเมริกาและจากผู้บริจาคต่าง ๆ รวมถึงรายได้การจำหน่ายออกร้านและค่าสมาชิกนิตยสาร หน่วยงานส่วนใหญ่ของสถาบันตั้งอยู่ที่กรุงวอชิงตัน ดี.ซี. แต่ยังมีพิพิธภัณฑ์อีกกว่า 19 แห่ง สวนสัตว์ ศูนย์วิจัย และหน่วยงานสนามอีกมากมายอยู่ในเมืองนิวยอร์ก เวอร์จิเนีย ปานามา และที่อื่น ๆ  มีวัตถุสิ่งของต่าง ๆ ในความดูแลของพิพิธภัณฑ์มากกว่า 136 ล้านชิ้น

สถาบันสมิธโซเนียนก่อตั้งขึ้นตามความประสงค์ของนักวิทยาศาสตร์ชาวอังกฤษ เจมส์ สมิธสัน (James Smithson; ค.ศ. 1765-1829) ซึ่งระบุพินัยกรรมว่า หากหลานชายของเขา เฮนรี เจมส์ ฮังเกอร์ฟอร์ด ไม่มีทายาท ก็ให้ยกมรดกทั้งหมดให้แก่รัฐบาลสหรัฐอเมริกาเพื่อก่อตั้งองค์กรที่สามารถ "เพิ่มพูนและเผยแพร่ความรู้" ให้แก่มนุษยชาติ ปี ค.ศ. 1835 เมื่อหลานของเขาเสียชีวิตลงโดยไม่มีทายาท ประธานาธิบดีแอนดรูว์ แจ็กสัน จึงรายงานต่อรัฐสภาถึงความจำนงของเขา เงินพินัยกรรมที่เขายกให้แก่รัฐบาลสหรัฐฯ เวลานั้นมีมูลค่า 104,960 ปอนด์ทองคำ หรือ 500,000 ดอลลาร์สหรัฐ (คำนวณตามอัตราเงินเฟ้อในปี ค.ศ. 2005 จะคิดเป็นเงิน 9,235,277 ดอลลาร์สหรัฐ)

ประธานศาลสูงสุดแห่งสหรัฐอเมริกา เป็นอธิการบดีสถาบันสมิธโซเนียนโดยตำแหน่ง

ดาวเคราะห์น้อย 3773 สมิธโซเนียน ตั้งชื่อเพื่อเป็นเกียรติแก่สถาบันแห่งนี้

## พิพิธภัณฑ์ในเครือสถาบันสมิธโซเนียน
### วอชิงตัน ดี.ซี.

### นครนิวยอร์ก

### แชนทิลลี เวอร์จิเนีย

## อ้างอิง

## แหล่งข้อมูลอื่น

* เว็บไซต์สถาบันวิจัยสมิธโซเนียน
* เว็บไซต์สถาบันเพื่อการศึกษาสมิธโซเนียน
* แผนที่พิพิธภัณฑ์สมิธโซเนียน
* ห้องสมุดสมิธโซเนียน

หมวดหมู่:พิพิธภัณฑ์ในสหรัฐ
หมวดหมู่:สถาบันวิจัยในสหรัฐอเมริกา
หมวดหมู่:วอชิงตัน ดี.ซี.
ควีนมันธา

**NZ-000 ควีนมันธา** ( ;) เป็นโมบิลสูทตัวร้ายซึ่งมีบทบาทสำคัญในอะนิเมะซีรีส์โมบิลสูทกันดั้มดับเบิลเซต้า ออกแบบโดยมิกะ อาคิทากะ

## เนื้อเรื่อง
ควีนมันธาเป็นโมบิลสูทขนาดใหญ่สำหรับนิวไทป์ใช้งานโดยเฉพาะซึ่งพัฒนานีโอซีอ้อน ควีนมันธานั้นใช้พื้นฐานของโมบิลอาเมอร์ ไซโคกันดั้มมาร์คทูว์แต่ผสมลักษณะของคิวเบเลย์เข้าไปด้วย อาวุธหลักของควีนมันธาก็คือปืนมหาอนุภาคที่ติดไว้ทั่วตัวซึ่งมีอานุภาพเทียบได้กับปืนของยานรบ ในเกราะหางมีฟันเนลซึ่งเป็นอาวุธควบคุมระยะไกลด้วยพลังจิตผ่านระบบ**ไซคอมมิว** (Psycommu - **Psy**chic **commu**nicator) เมื่อใช้งาน ฟันเนลจะแยกออกไปจากอัลฟ่าอาร์ซีลและยิงโจมตีเป้าหมายจากตำแหน่งต่างๆกันด้วยบีมกันที่ติดไว้ เกราะของควีนมันธามีความทนทานสูงและสามารถทนมิสไซล์ทั้งหมดของฟุลอาเมอร์ดับเบิ้ลเซต้ากันดั้มได้ และเกราะไหล่ขนาดใหญ่ทั้งสองข้างยังติดตั้งเครื่องกำเนิดสนามพลัง Iฟิลด์บาเรียร์ซึ่งสามารถสะท้อนลำแสงจากอาวุธบีมที่ศัตรูยิงใส่ได้ แม้จะเป็นโมบิลสูทขนาดใหญ่ แต่ควีนมันธาก็ติดตั้งท่อขับดันที่มีกำลังมากจึงมีความเร็วสูง ส่วนหัวของควีนมันธายังสามารถใช้เป็นยานหนีภัยได้เหมือนไซโคกันดั้มมาร์คทูว์

เมื่อเกรมี่ โตโต้ได้เริ่มก่อกบฏเพื่อชิงอำนาจจากฮามาน คานก็ได้ใช้ควีนมันธาเหมือนยูนิตบัญชาการ โดยเกรมี่จะนั่งออกคำสั่งจากควีนมันธาซึ่งมีมนุษย์ดัดแปลง เพิล ทูว์เป็นนักบินหลัก ในการต่อสู้นั้น ควีนมันธาสามารถทำลายยานท่า ลาวิอ็องโรส และทำให้ AMX-015 เกมาร์คของหัวหน้าหน่วยองครักษ์ เคียร่า ซูน กับกันดั้มมาร์คทูว์และเซต้ากันดั้มของกันดั้มทีมเสียหายอย่างหนักได้ แต่ในระหว่างการต่อสู้กับฟุลอาเมอร์ดับเบิ้ลเซต้ากันดั้มของจูโด อชิตะนั้น จูโดได้เกลี้ยกล่อมให้เพิล ทูว์รู้สึกตัวว่าเกรมี่เพียงแต่ใช้งานเธออยู่และสละเครื่องออกมา เปิดโอกาสให้ลู ลูก้าใช้เซต้ากันดั้มยิงสังหารเกรมี่

## คชาทริยา

**NZ-666 กษัตริยา** ( ;) ปรากฏตัวในหนังสือนิยาย *กันดั้มยูนิคอร์น* ออกแบบโดยฮาจิเมะ คาโทกิ

กษัตริยาเป็นรุ่นปรับปรุงของควีนมันธาซึ่งพัฒนาโดยบริษัทแอนาไฮม์อิเล็กทรอนิกให้มีขนาดเล็กลงแต่ยังคงพลังทำลายไว้ในขณะที่สมรรถนะสูงกว่าเดิม โดยเพิ่มเกราะไหล่ขนาดใหญ่เป็นสี่แผง ซึ่งในเกราะนี้ติดตั้งอาวุธคือฟันเนล ปืนมหาอนุภาค และ แขนกลติดบีมเซเบอร์เอาไว้ ส่วนตัวของกษัตริยายังมีปืนมหาอนุภาคสี่กระบอกที่หน้าอกและบีมเซเบอร์ บีมแก็ตลิ่งที่ยูนิคอร์นกันดั้มใช้นั้นเดิมทีก็เป็นอาวุธของกษัตริยา ระบบไซคอมมิวของกษัตริยายังได้รับการปรับปรุงเป็นไซโคเฟรมซึ่งมีประสิทธิภาพมากกว่าเดิมมาก กษัตริยาถูกขโมยไปจากแอนาไฮม์อิเล็กทรอนิกส์โดยกลุ่มนีโอซีอ้อนที่เหลืออยู่ภายใต้การนำของฟุล ฟรอนทัลและใช้เป็นโมบิลสูทประจำตัวของมนุษย์ดัดแปลง มาริดา ครูซ ซึ่งในอดีตนั้นเธอก็คือเพิล ทเวลฟ์ หนึ่งในโคลนของเอลพี เพิล

## อ้างอิง

## ดูเพิ่ม
* รายชื่อหุ่นยนต์ใน Universal Century

หมวดหมู่:หุ่นยนต์ใน Universal Century